FOX.AZ : 4G-dən ən çox istifadə edən ölkələr (SIYAHI)\n4G-dən ən çox istifadə edən ölkələr (SIYAHI)\nİndi dünyada mobil telefon xidmətləri sahəsində ən son texnologiya olan dördüncü nəsil 4G LTE mobil xidmətlərindən istifadə edənlərin sayı artır.\n4G texnologiyasında mobil internetin sürəti hazırda dünyada əksər abunəçilərin istifadə etdiyi 3G texnologiyasından 10 dəfə çoxdur.\nBu şəbəkə imkan verir ki, mobil telefon istifadəçiləri telefonlarında internetdən saniyədə 75 meqabitədək məlumat qəbul edə bilsinlər.\nBəs dünyada ən çox bu son mobil texnologiya xidmətindən istifadə edən ölkələr hansılardır?\nTelekommunikasiya avadanlıqları istehsalçısı “Juniper Networks” ölkə əhalisinin mobil telefondan istifadə sayına görə bu ilin sonuna proqnozlaşdırılan 4G LTE texnologiyalarından istifadə edən ölkələrin ilk onluğunu hazırlayıb.\nHəmin siyahıda LTE istifadəçilərinin sayına görə 10-cu yerdə Filippinin adı çəkilir. Bu ölkədə bu il əhalinin 1,1 milyonunun 4G LTE mobil xidmətindən istifadə edəcəyi proqnozlaşdırılır.\n“CİA World Factbook”un hesabatına görə, 2011-ci ildə bu ölkədə 94,2 milyon mobil telefon abunəçisi qeydə alınıb.\nLTE texnologiyasından ən çox istifadə edən ölkələr arasında Rusiya doqquzuncu sıradadır. Proqnoza görə, bu il ölkədə 2,7 milyon 4G xidmətindən istifadə edənlər olacaq. Bu ölkədə 236,7 milyon mobil telefon abunəçisi qeydə alınıb.\nBu il proqnozlaşdırılan 2,4 milyon 4G LTE istifadəçiləri ilə Almaniya siyahıda səkkizindi sıradadır.\n“CİA World Factbook”un məlumatına görə, 2011-ci ildə bu ölkədə 108,7 milyon mobil telefon abunəçisi olub.\n4G texnologiyasından ən çox istifadə edən ölkələr siyahısında Böyük Britaniya yeddinci sırada qərarlaşıb.\nBu ölkənin əhalisinin 5%-nin (3,3 milyonu) bu il 4G xidmətindən istifadə edəcəyi proqnozlaşdırılır.\n2012-ci ildə ölkədə 81,6 milyon mobil telefon abunəçisi qeydə alınıb.\nKanada adıçəkilən siyahıda altıncı yerdə yerləşir. Bu ölkədə əhalinin 8% hissəsinin (2,9 milyon) 4G LTE xidmətindən istifadəsi proqnozlaşdırılır.\n2011-ci ildə bu ölkədə 27,4 milyon mobil telefon abunəçisi qeydiyyatda olub.\nƏn çox 4G texnologiyasından istifadə edən beşinci ölkə isə İsveç olub. Bu ölkə əhalisinin 14%-nin (1,4 milyon) 4G texnologiyasından istifadəsi proqnozlaşdırılır.\n2011-ci il hesabatına görə İsveçdə 11,2 milyon mobil telefon abunəçisi olub.\nSiyahıda dördüncü yerdə qərarlaşan ABŞ-da isə əhalinin 19%-nin bu il 4G LTE mobil xidmətindən istifadəsi proqnozlaşdırılır.\nBu da 58,6 milyon əhali deməkdir.\n2011-ci il hesabatına görə ABŞ-da 290,3 milyon mobil telefon abunəçisi qeydə alınıb.\n4G LTE mobil xidmətindən ölkə əhalisinə görə ən çox istifadə edən üçüncü ölkə isə Avstraliyadır. Bu il Avstraliyada ölkə əhalisinin 21.1%-nin (4,9 milyon) bu texnoloji xidmətlərdən istifadə edəcəyi proqnozlaşdırılır.\nÖlkədə 2011-ci ildə 24,5 milyon mobil telefon abunəçisi olub.\nƏn çox 4G LTE mobil xidmətlərindən istifadə edən ölkələr siyahısında ikinci yerdə isə Yaponiya qərarlaşıb.\nBu ilin sonuna bu ölkədə əhalinin 21,3%-nin (26,9 milyon) 4G xidmətindən istifadə edəcəyi proqnozlaşdırılır.\nYaponiyada 2011-ci ildə 132,8 milyon mobil telefon istifadəçisi qeydiyyata alınıb.\nAdıçəliıən siyahıya başçılıq edən ölkə Cənubi Koreya olub. Bu ölkədə əhalinin təxminən 62%-nin 4G LTE texnologiyaalrından istifadəsi proqnozlaşdırılır.\nBu isə təxminən 30,3 milyon əhalinin bu texnologiyadan faydalanması deməkdir.\n“CİA World Factbook” un hesabatına görə, bu ölkədə 2011-ci ildə 52,5 milyon mobil telefon abunəçisi olub.\nQeyd edək ki, Azərbaycanda “Eurovision-2012” Mahnı Müsabiqəsinin keçirildiyi ərəfədə “Azercell” şirkəti 4G-ni istifadəyə verib. Yaxın vaxtlarda digər mobil operatorların da bu xidməti istifadəyə verəcəyi nəzərdə tutulur.\n2009-cu ildə Dünyanın qabaqcıl telekommunikasiya şirkətlərindən olan “Verizon Vireless” 4G-ni sınaqdan keçirib. Şirkət ABŞ-ın Boston və Sietl şəhərləri arasında keçirdiyi testləri uğurla tamamlayıb.\nTest mərhələsində video, fayl endirmə və yükləmə, internetdə gəzinti ilə yanaşı, səs transferi 4G üzərindən sınanıb.\nFOX.AZ → Texnologiya → 26.09.2013


“Kərimli və Qəmbər Rusiyaya mesaj\n“Kərimli və Qəmbər Rusiyaya mesaj verirlər”\n17:35 08 May 2013 Oxunub : 435\nMayın 7-də ATƏT-in təşkilatçılığı ilə iqtidar və müxalifət partiyaları arasında növbəti görüş keçirilib. Görüşdən dərhal sonra kütləvi informasiya vasitələrinə verdikləri açıqlamalarda tərəflər bu cür təmasları müsbət qiymətləndiriblər.\nMüxalifət təmsilçiləri hətta ATƏT-in təşkilatçılığı ilə keçirilən bu cür görüşlərin davamlı olmasını arzulayıblar. Bəs görəsən bu kimi görüşlərin nəticəsi olaraq seçkilər ərəfəsində iqtidar-müxalifət dialoqu intensivləşə bilərmi? Ümumiyyətlə, iqtidar və müxalifət partiyaları nümayəndələri arasında keçirilən görüş tərəflər arasında mövcud olan gərginliyi nə dərəcədə azalda biləcək?\nBütöv Azərbaycan Xalq Cəbhəsi Partiyasının sədr müavini Niyaməddin Orduxanlı “Olaylar”a verdiyi müsahibədə hakimiyyət və müxalifət nümayəndələri arasında keçirilən görüşdən danışıb. Bunu sıradan, sırf ATƏT rəsmisinin istəyi əsasında keçirilən bir görüş kimi dəyərləndirən Niyaməddin Orduxanlı son günlər gündəmi məşğul edən Milli Şura ideyası ilə bağlı da fikirlərini bölüşüb.\n- Bu günlərdə hakimiyyət nümayəndələri ilə müxalifət təmsilçiləri arasında növbəti görüş keçirildi və bir çoxları həmin görüşü iqtidar-müxalifət dialoqu kimi təqdim etdi. Siz həmin görüş barədə hansı fikirdəsiniz və prezident seçkiləri yaxınlaşdıqca bu kimi görüşlərın sayı arta bilərmi?\n- Mayın 7-də Bakıda ATƏT-in təşkilatçılığı ilə müxalifət və iqtidar partiyalarının qapalı görüşü keçirilib. Görüşdə Bütöv Azərbaycan Xalq Cəbhəsi Partiyasının sədri, millət vəkili Qüdrət Həsənquliyev də iştirak edib. Bu görüşün təşkilatcısı ATƏT Parlament Assambleyasının Cənubi Qafqaz üzrə xüsusi nümayəndəsi Joao Soares olub. Hesab edirəm ki, bu görüş daha çox ATƏT nümayəndəsi üçün əhəmiyyətli idi. Özü də görüşdən sonra mətbuata deyib ki, görüşlər zamanı insan haqları, Dağlıq Qarabağ münaqişəsi və regionun bütün problemlərini müzakirə etdik. Görüşlər zamanı işimizə kömək edəcək xeyli məlumat topladıq. Biz səfərimizi Gürcüstan və Ermənistanda da davam etdirəcəyik. Düşünürəm ki, bu görüşü iqtidar-müxalifət görüşü adlandırmaq düzgün deyil. Bu ATƏT-in nümayəndəsi ilə birgə görüş kimi təqdim edilməlidir.\n- Azərbaycan Xalq Cəbhəsi Partiyası da İctimai Palatadakı müttəfiqi olan Müsavat Partiyasının yolunu təkrarlamaq istəyir. Belə ki, partiya Gürcüstanda müşavirə keçirmək istədiyini bildirib. Sizcə, bu kimi addımlar seçkiqabağı Azərbaycan barədə beynəlxalq aləmdə mənfi rəy formalaşdırmağa xidmət etmirmi?\n- Əvvəla onu qeyd edim ki, son vaxtlar Əli Kərimli daha çox siyasi şouları ilə mətbuatda kompaniya aparır. Bu da növbəti şoudur. Bu adam xoşlayır bütün beynəlxalq təşkilatlara göstərsin ki, guya bu müxalifətin əsas “qüvvəsidir”. Biz Bütöv Azərbaycan Xalq Cəbhəsi Partiyası olaraq 60-a yaxın rayonda qurultay qabağı konfranslar keçirmişik və heç bir məmur maneəsi ilə rastlaşmamışıq. Konfrans keçirilməmişdən qabaq rayon icra hakmiyyətinə bu haqda rəsmi məlumat vermişik və onlar da bildirib ki, belə bir tədbirimiz olacaq. Biz konfrans keçirəndə Bakıdan da 5-10 nəfər adamı aparıb kiminsə evində şou yaratmırıq. Əli Kərimliyə sual verən yoxdur ki, sənin rayon şöbəsinin müşavirəsi ilə bağlı rayon icra hakimiyyətinə rəsmi müraciətin olubmu? Rəsmi müraciət etdin və sənə icazə vermədilər? Göründüyü kimi avantüradan başqa bir şey deyil.\n- Son günlər gündəmi daha çox məşğul edən Milli Şura ideyasına Azərbaycan Xalq Cəbhəsi Partiyası və Müsavatın da maraqlı olması bu partiyaların da Rusiyaya meyilli olduğundan xəbər vermirmi?\n- Düşünmürəm ki, Rusiya İsa Qəmbərə və ya Əli Kərimliyə dəstək versin. Bunu qeyri-mümkün hesab edirəm. Sadəcə, bu qüvvələr Rusiyaya mesaj verirlər ki, sizinlə əməkdaşlıq etməyə hazırıq. Bunlar hakmiyyətə gəlmək üçün hətta istənilən qüvvə ilə də münasibətlər qurmağa hazırdılar. Onlar dəfələrlə acıq formada müəyyən mesaj da veriblər.\nMən ümumiyyətlə Milli Şuranı əhəmiyyətsiz qurum hesab edirəm. 3-4 ildir bu qüvvələr İctimai Palatada fəaliyyət göstərirlər, nə dəyişib ki? Rüstəm İbrahimbəyov mətbuata deyir ki, dəliyəm Bakıya gəlim və məni də həbs etsinlər? Bu bəyanatından sonra isə başqa bir fikir səsləndirir və bildirir ki, hakmiyyətin həbsləri bizim fəaliyyətimizi qorxuda bilməz. Baxın, özü həm deyir ki, Bakıya gəlməməsinin səbəbi həbsxana qorxusudur, digər tərəfdən də qorxmadığını bildirir. Bu adamdan nə gözləyirsiniz? Hələ bu adamı həmin quruma rəhbər təyin etmək istəyirlər.


“Adler” toyuq cinsini yetişdirmək niyə sərfəlidir? - - SƏNAYE - Fins.az\n"Adler" toyuq cinsini yetişdirmək niyə sərfəlidir? -\nAdler serebrist toyuq cinsi ətlik istiqamət olsa da, yumurta verimi də yaxşıdır. Rus cinsidir, ona görə soyuğa və bizim iqlimə dözümlüdür. Çox sakit heyvanlardır. Xəstəliklərə qarşı müqavimətləri yüksəkdir. Orta ölçülüdürlər. Yemə qarşı davakar deyillər, yalnız vitamin və zülal ehtiyacları yaxşı qarşılanmalıdır.\nçəkisi (fərə, xoruz): 2-4,5 kq\nildə 180-200 yumurta verimi\nyumurtası 60 qram, rəngi açıq-qəhvəyi\n6 ayında yumurta verməyə başlayır (amma tövsiyyə edilmir)\nSerebrist toyuqları istənilən tikilidə saxlaya bilərsiniz, yetər ki, quru və təmiz olsun. Sakit təbiətli olduqları üçün həyətdə gəzib dolaşarkən də problem olmayacaq. Yaxşı balanslaşmış yem onlara tez çəki yığmağa, yaxşı immunitetə və sağlam olmaqlarına səbəb olacaq. Həmçinin düzgün yemləmə yaxşı yumurta veriminə də kömək edəcək, xüsusən qışda. Yayda onlar həyətdə də vitamin tapa bilərlər, amma qışda çətin.\nilk aylarda yumurtaları kiçik olur\nyaxşı kürd yatmırlar\ncücələrin 95% sağ qalması\n2-3 il ərzində belə çəki və yumurta verimi azalmır\nAdler cücələrini də digər cücələr kimi saxlaya bilərsiniz. Hin quru və təmiz olmalıdır, yel çəkməməlidir, soyuq olmamalıdır. Onlara mütləq isti su və təzə yem verin. Cücə əldə etmək üçün ən yaxşı dövr-yaydır. Bu dövrdə toyuqlar daha möhkəm olur və yaxşı bala verə bilərlər. Amma yaxşı kürd yatmırlar, gərək inkubatorda çıxarasınız.\nSerebrist toyuqları nə qədər yüngüldürsə, bir o qədər çox yumurta verir. Xoruzları isə sürünün qeydinə çox yaxşı qalır. Bəzən bu toyuqlar sussex cinsi ilə qarışdırılır. Haqsız da deyillər. Bu iki cins bir-birinə çox bənzəyir. Sussex ingilis toyuq cinsidir və çox qədimidir.\nSonda balaca bir biznes plan kimi bunu qeyd edək. Əgər çox vaxtınız yoxdursa, amma ailənizi sağlam ət və yumurta ilə təmin etmək istəyirsinizsə bu toyuq cinsi sizin üçün uyğundur. Adler serebrist cücələri 0,70-1 Azn-dən əldə edib böyüdün. Xoruzları kəsimə, fərələri isə yumurtalığa saxlayın. Bir xoruz 15-20 toyuğa hesablanır. 6 ayda yumurta verməyə başlayır, amma deyirlər tez yumurtlamağa başlayan serebristlər sonradan xəstələnir. Ona görə çalışın vaxtında yumurtlasınlar.


Pensiyaçılara şad xəbər: Gələn ildən... — VİDEO\nSOSİAL 11 noy 2021, 08:56\n"Gələn il ölkəmizdə sosial müavinətlərin artırılması nəzərdə tutulur".\nArtımlar üçün 182 milyon manatın ayrılacağı gözlənilir. Bunu Əmək və əhalinin sosial müdafiəsi naziri Sahil Babayev deyib. Nazir gələn il yaşa görə təyin edilən pensiyanın isə 375 manata çatdırılacağını bildirib. Sahil Babayev əsassız və saxta pensiya işlərinin ləğvindən də danışıb.\nNazir Əlavə edib ki "2018-ci ildə 25 milyon, 2019-cu ildə 133 milyon, 2020-ci ildə 346 milyon manat məbləğində əsassız və saxta pensiya işləri ləğv edilib. Cari ilin 10 ayı üzrə isə əsassız və saxta pensiya işlərinin ləğv edilməsi nəticəsində təqribən 500 milyon manat məbləğində vəsaitə qənaət edilib.


Köpək yemindəki taxıl sağlam deyil? - Məqalə - 2020\nKöpək yemindəki taxıl sağlam deyil?\nİtlər ətyeyənlərdir. Buna baxmayaraq, köpək yemindəki taxılın müəyyən bir hissəsi on illərlə standart olmuşdur. Sevgiliniz üçün bu zərərsizdir? Mütləq deyil.\nSənayedə istehsal olunan köpək yemində taxıl çox rast gəlinmir. Ancaq bir çox köpək sahibləri belə bir pəhrizin uzunmüddətli dövrdə dörd ayaqlı dostunuz üçün zərərli olmadığını düşünürlər. Axı, köpək otları deyil. Çox nadir hallarda həssas həzmi olan itlər yemdə çox taxıl həzm etməli olduqları təqdirdə dözümsüz ola bilərlər.\nXüsusilə diabetli köpəklərdə çox taxıl yeməkdən çəkinməlisiniz. Əlbəttə ki, ət balanslaşdırılmış it qidası üçün vacib bir tərkib hissəsidir.\nTəhlükəli deyil: köpək qidasında dənli bitkilər\nBuna baxmayaraq: Köpək qidasında taxıl ümumiyyətlə zərərli deyil. Bəzi köpək sahibləri yeməklərində çox taxıl yeməyin dörd ayaqlı dostunuza allergiyaya səbəb ola biləcəyindən qorxurlar. Taxıl zülalına allergiya itlərdə də baş verir - lakin digər zülallara, məsələn ət və ya yumurtaya allergiyadan daha çox deyil.\nHəm də tez-tez köpək qidasında olan taxılın heyvanlarda həzm problemlərinin meydana çıxdığı ehtimal edilir. Bunun əksi belədir: köpəklər, taxıl tərkibindəki karbohidrat nişastasını parçalamaq və enerjiyə çevirmək üçün hətta çox yaxşıdır.\nKöpək yemindəki taxıl, sadiq yoldaşlarımız üçün - əlavə enerji tədarükçüsü kimi çox dəyərlidir. Pişiklərdən fərqli olaraq, köpəyin həzm sistemi nişastalı qidalara uyğunlaşa bilər. Səbəbi: İtlər də bu formada karbohidratları təbiətdə yeyərdilər.\nBir tərəfdən qurdlar bitki mədəsi ilə birlikdə yırtıcılarını artıq yeyiblər - və bu şəkildə müntəzəm taxıl istehlak edirlər. Digər tərəfdən, itlər evlənmə zamanı insanın yemək vərdişlərinə uyğunlaşdılar. Buna görə yeməklərindəki müəyyən miqdarda taxıl onlar üçün qeyri-adi deyil.\nIt ilə çarpazlaşma: ortadan yola!\nSağlam olmayan: Pis it yeməyini aşkar edin\nKöpəklər üçün taxıl olmadan yemək təklifləri əhəmiyyətsizdir. Ancaq köpəkləri yalnız ət ilə bəsləmək növlərə uyğun deyil və hətta çatışmazlıq əlamətlərinə də səbəb olur. Yemin balanslı bir tərkibi çox vacibdir.\nYeməkdəki karbohidratların nisbəti 60 faizdən çox olsaydı, sağlam olmazdı. Çətin ki, hər hansı bir istehsalçı itlərin qidasında gündəlik taxılın miqdarını artırsın ki, heyvanlar artıq buna dözməsinlər.\nÖzünüzü inandırmaq istəyirsinizsə, yeməyin tərkibindəki maddələrin müvafiq miqdarını müqayisə edin: Zülalın yüksək bir hissəsi yeməkdə çox miqdarda ət olduğundan danışır. Quru qidada ümumiyyətlə 28 faiz protein, konservləşdirilmiş yeməkdə isə yüzdə 45 olur. Bir çox karbohidratlar ümumiyyətlə daha çox taxıl və ya kartof deməkdir.\nBuz kubları ilə mübarizə aparan it balaları\nTualetdən pişik içkiləri: nə etməli?\nTaurin: pişik yeməyində vacibdir\nKiçik miniie əziz qızıl alıcılara qədər cuddles\nRagdoll doğmaq balası çırpınır ... uh meows!\nKöpəklər üçün retriever oyunları: fikirlər\nCopyright 2020 \_ Ev heyvanlarınız və onlar haqqında hər şey \_ Köpək yemindəki taxıl sağlam deyil?


“Qalatasaray”ın yeni baş məşqçisi açıqlandı (RƏSMİ) | Qaynarinfo.az\nİdman 12:18 23.06.2022\n“Qalatasaray”ın yeni baş məşqçisi açıqlandı (RƏSMİ)\n"Qalatasaray” yeni baş məşqçisini açıqlayıb.\nQaynarinfo xəbər verir ki, Türkiyə klubu sabiq futbolçusu Okan Buruku bu posta təyin edib.\n"Cim-bom” 48 yaşlı mütəxəssislə 1+1 illik müqavilə imzalayıb. Anlaşmaya əsasən, Buruk ilk mövsümündə 930 min avro maaş alacaq. Gələn ilin yayında onun daha bir il qalması qərara alınsa, həmin vaxt məvacibi 1 milyon avro təşkil edəcək.\nO, bu postda istefaya göndərilən Domenek Torreni əvəzləyib.\nQeyd edək ki, Okan Buruk 1991-2001 və 2006-2008-ci illərdə "Qalatasaray”ın formasını geyinib. Çalışdırıcı 2013-cü ildə başlayan məşqçilik karyerasında isə "Elazığspor”, "Qaziantepspor”, "Sivasspor”, "Göztepe”, "Akhisar”, "Çaykur Rizespor” və "Başakşehir”ə rəhbərlik edib.\nMetronun yaxınlığında park edilmiş velosipedləri oğurlayan şəxslər saxlanıldı (FOTO)\nBraziliyalı ulduzu futbolçu Bakı klubunda


“Əmək müqaviləsi bildirişi” e-sistemində 12 mindən çox əcnəbi ilə müqavilə bildirişi qeydiyyatdadır\n30 Yanvar 2021 14:38\nƏmək və Əhalinin Sosial Müdafiəsi Nazirliyinin “Əmək müqaviləsi bildirişi” e-sistemində qeydiyyatda olan əmək müqaviləsi bildirişlərinin 12 366-sı xarici ölkələrin vətəndaşları ilə bağlanan müqavilələrə aiddir.\nNazirliyin İctimaiyyətlə əlaqələr və kommunikasiya şöbəsindən bildirilib ki, onlardan 3890-ı Türkiyə vətəndaşları ilə bağlanan əmək müqavilələridir. Həmçinin qeyd edilən müqavilələrdən 2373-ü Gürcüstan, 1480-i Rusiya, 795-i İran, 390-ı Ukrayna, 361-i Pakistan, 355-i Hindistan, 306-sı Birləşmiş Krallıq, 249-u Qazaxıstan vətəndaşları ilə bağlanıb.\nQalanları isə Çin, Özbəkistan, İtaliya, Banqladeş, Filippin, Türkmənistan, Amerika Birləşmiş Ştatları, Zimbabve, Trinidad, Sudan, Kuba, Kosta-Rika və s. ölkələrdən gələrək işləyənlərlə bağlanan müqavilələrdir.\nÜmumilikdə, e-sistemdə 110 ölkədən gəlmiş əcnəbi ilə əmək müqaviləsi bildirişləri mövcuddur.


Dünya ulduzları ölkəmizin qonağı olacaq\n14 Aprel 2016 09:48 | 243\nDünya musiqisinin ulduzları 17-19 iyun tarixlərində Bakıda Formula 1 azarkeşlərini öz məşhur ifaları ilə əyləndirəcəklər. Mədəniyyət və Turizm Nazirliyindən SİA-ya verilən xəbərə görə, dünya musiqisinin ən məşhur ulduzlarından üçü–Kris Braun, Enrike İqlesias və Farel Vilyams 2016-ci il Formula 1 Avropa Qran Prisinin yarış həftəsonu ərzində təşkil olunacaq musiqili proqramın əsas ifaçıları olacaq. İyunun 17-si cümə günündən başlayaraq, dünya musiqisinin üç məşhur ulduzu Formula 1 şəhərciyində xüsusi olaraq qurulmuş əsas səhnədə axşam saatlarında müvafiq ardıcıllıqla çıxış edəcək.\nBelə ki, cümə günü axşam saatlarında Kris Braun özünün yüksək enerjili məşhur şousu ilə möhtəşəm musiqi və idman həftəsonuna rəng qataraq əyləncə proqramına start verəcək. Amerikalı müğənni, bəstəkar və rəqqas trekdə yarışın ilk günü sona çatdıqda minlərlə Formula 1 azarkeşinin qarşısında özünün "Yeah3x", "Look At Me Now" və "Beautiful People" kimi məşhur hitlərini ifa edəcək.\nŞənbə axşamı dünyanın ən məşhur canlı musiqi ifaçısı adını qazanmış Enrike İqlesias coşqulu konsert proqramı ilə səhnədə yer alacaq. "Latın Pop Musiqisinin Kralı" kimi tanınan ispan əsilli müğənni səhnədə özünün "Hero", "Bailamos" və "I Like It" kimi məşhur hitlərini səsləndirəcək. Yüksək enerjili rəqs musiqilərindən ibarət albomları ilə dünyada 137 milyon ədəd satış rekordu qıran ifaçı, təsnifat yarışları sona çatdıqdan sonra Dənizkənarı Bulvarda yerləşən Formula 1 Şəhərciyində öz mahnıları ilə tamaşaçıları coşduracaq.\nBazar axşamı yaddaqalan yarış həftəsonu başa çatarkən dünyanın ən tanınmış və nüfuzlu ulduzlarından biri olan Farel Vilyams əsas səhnədə yer alaraq, öz məşhur musiqi proqramı ilə 2016-ci il Formula 1 Avropa Qran Prisinə yekun vuracaq. Bir çox istedada malik amerikalı ifaçı, bəstəkar və prodüser musiqi tarixində "Get Lucky", "Happy" və "Frontin" kimi populyar hitlərinin və sadalamadığımız digər musiqi parçalarının müəllifi kimi tanınır. 2016-cı il Formula 1 Avropa Qran Prisində sonuncu avtomobil finiş xəttini keçdikdən bir neçə saat sonra Vilyamsın mükəmməl ifası ilə Bakıda ilk dəfə keçirilən Formula 1 tədbiri başa çatacaq.\nMusiqi proqramı təsdiq olunduqdan dərhal sonra çıxış edən Bakı Şəhər Halqası Əməliyyat Şirkətinin Marketinq və Kommunikasiya şöbəsinin rəhbəri Nigar Arpadarai ulduzların Bakıya gəlişinə belə münasibət bildirib: "Dünya üzrə keçirilən müxtəlif Qran Pri yarışlarında musiqi ulduzlarının iştirakı onu sübut edir ki, musiqi ilə Formula 1-in vəhdəti ayrılmazdır. Bu xəbərə əsaslanaraq, onu deyə bilərəm ki, Formula 1 həftəsonu ərzində avto-idman azarkeşləri və musiqisevərlər həm trekdə, həm də trekdən kənarda təşkil olunacaq, Bakının ev sahibliyi edəcəyi böyük idman yarışının və əyləncənin uğurlu vəhdətini izləyə biləcəklər. Bizə qoşulmaq barədə düşünənlərə sözümüz var: 2016-cı il Formula 1 Avropa Qran Prisini qaçırmaq olmaz! 17-19 iyun tarixlərində Bakıda sizinlə görüşməyi və birlikdə əylənməyi səbrsizliklə gözləyirik".\nQeyd edək ki, konsertlərə giriş ödənişsizdir və bu proqramda ancaq Avropa Qran Prisinə bilet alanlar iştirak edə biləcəklər. Bununla yanaşı, üç günlük bilet sahibləri eksklüziv olaraq, Pit Yoluna, pilotların gündəlik avtoqraf sessiyalarına və həftəsonu ərzində trek boyu təşkil olunmuş müxtəlif əyləncə tədbirlərinə qatıla biləcəklər.


Bu üç nazir hansı kitabları oxuyur? » Demokratik.Az\nDemokratik.Az » Bu üç nazir hansı kitabları oxuyur?\n12 sen 2017, 13:30\nDemokratik.Az qafqazinfo.az-a istinadən xəbər verir k, sərəncamda qeyd olunan kitablar arasında həm yerli, həm də dünya ədəbiyyatından məşhur yazarların əsərləri yer alıb.\nSözügedən sərəncamdan sonra Azərbaycanda nazirlərin ən sevdiyi kitab və əsərlərlə maraqlandıq.\nEkologiya və təbii sərvətlər naziri Hüseynqulu Bağırov həm Azərbaycan, həm də dünya ədəbiyyatında məşhur yazıçıların kitablarının əksəriyyətini oxuyub. Ən çox sevdiyi əsərlər isə bunlardır: İrving Vaşinqtonun "Əl –hambra” , Erix Mariya Remarkın bütün əsərləri ("Üç yoldaş”, "Qərb cəbhəsində yenilik yoxdur” və s.) Stefen Havkinqin isə "Zamanın qısa tarixi”dir.


Rusiyada daha bir deputat koronavirusa yoluxdu\n25 aprel, 2020 [20:15]\nRusiya Dövlət Dumasının daha bir deputatı, Kommunist Partiyası (KPRF) fraksiyasına daxil olan Dmitri Novikov koronavirusa yoluxduğunu və hazırda xüsusi rejimli xəstəxanada müalicə olunduğunu təsdiqləyib.\nVirtualaz.org TASS-a istinadən xəbər verir ki, deputat ikitərəfli pnevmoniya diaqnozu ilə müalicə olunur.\n“Müalicə olunuruq. Bəli, koronavirus təsdiqlənib...İkitərəfli virus pnevmoniyasıdır. Yüksək temperatur yoxdur”,-Novikov bildirib. Onun sözlərinə görə, koronavirusa yoluxduğu həm testlə, həm kompüter tomoqrafiyası ilə təsdiqlənib.\nDeputatın aprelin 24-də xəstəxanaya yerləşdirildiyi haqda bundan əvvəl kommunistlərin sıralarındakı mənbəyə istinadən xəbər yaymışdılar. Bildirilirdi ki, Novikovu dünən aprelin 24-də axşam təcili yardım maşını ilə aparıblar. Onda COVİD-19 şübhəsi var.\nDeputatın sonuncu dəfə iştirak etdiyi plenar iclas aprelin 14-də keçirilib. Üç gün sonra o, növbəti iclasa gəlməyib, aprelin 22-də isə Leninin movzoleyinə çələng qoyulması mərasiminə qatılmayıb.\nDmitri Novikov 1969-cu ildə anadan olub. 2007-ci ildən Dövlət Dumasının deputatıdır. Bundan əvvəl digər kommunist deputat Leonid Kalaşnikovun da koronavirusa yoluxduğu açıqlanmışdı. O, ikitərəfli pnevmoniya diaqnozu ilə müalicə alır, vəziyyəti orta ağırdır.


🥇 ▷ Professional oyunçular, FNCS Solo turniri zamanı "qadağan etdi" » ✅\nProfessional oyunçular, FNCS Solo turniri zamanı "qadağan etdi"\nKquid Okeaniya yarışmasında inkişaf edir Fortnite baxışlar. Bu axşam Solo'da qadağan edildi Fortnite Çempionat seriyası dəvətnamələri\nKai "Kquid" Eaton Avstraliya və Yeni Zelandiyanın ən yaxşı oyunçularından biridir. Australian Open solo tədbirində 5. Parpy və Volx kimi insanlar arasında olmaq üçün yaxşı bir səbəb var – iki rezident oyunçu\nKquid bu günə qədər bir təklifdir Twitch Tamaşaçı tez-tez oynadığı 50.000 nəfərə yaxın olur. Bu gün yuxarıda göstərilən "normal axın günlərindən" biri olmalıdır – buna görə oyunçuların oxuya biləcəyi ən pis şeylərdən biri Kquid axınında görünür: "Qadağan"\nKquid üçüncü oyunda döyüş avtobusundan atlandıqda dərhal oyundan zorla çıxarıldı və işə salma vasitəsinə döndü. Vaxt:\nmehribanlıq Twitch.tv / KquidAU\nKquid bir problem problemi səbəbiylə hadisələr arasında kompüterlərini və IP ünvanlarını dəyişdirdiyinə görə səhv qadağan edildiyini düşünür. Kquidin tam təsviri:\nCümə axşamı, oynamağa çalışarkən, nə edəcəyimi bilmədiyim üçün onlardan daim atəşə tutuldum, bacımın kompüterində oynayarkən mənə oynamağa imkan verdi. Beləliklə FNCS 1. Həftə 1. Başqasının evinə getməli və kompüterlərini gün ərzində istifadə etməliydim, hər şey yaxşı idi. İcazə verdilər ki, PC-ni evə gətirim 2. Gün oynaya bilərdim. Bu səhər, bu PC-də 1 Oyunu çıxartdım, sonra dayandım, sonra yenə baş verdi, amma yenə də oldu, ev sahibi qayıtdı və işlədi, sonra dəyişdi, geri qayıdıb yenidən işlədi. Beləliklə FNCS 2. Gün oynadım\n50 bal və ya bir şey 1 Bir oyunum var, sonra bir oyun 2avtobusdakı oyundan qovuldu. Başqası hesabıma girdiyinə görə qarışıq olduğumu, şifrəmi yenidən qurduğumu və yenidən daxil olduğumu və qadağan olduğumu söylədi. nə edəcəyimi bilmirəm\nFNCS Solos, üçlüydən bəri arzuladığım şou olub və bu anda Epic indi məni və ya qadağan etmir 2. Həftə haqqınız olmasa 1 və ya 2 Həftələr oynaya bilmirəm.\nFırıldaqçı və ya VPN istifadə edə bilmirəm. Ayrıca LAN ən yüksək sırada iştirak etdi.\nSolo zamanı saxta qadağan olunmuş vəziyyətlərlə bağlı problemlər Fortnite Çempionluq seriyasının dəvəti budur ki, növbəti mərhələyə vəsiqə iki günlük nərdivandan asılıdır. Şənbə və bazar günləri olan ballar bir yekun hesaba birləşdirilir. Ən yaxşı 300 oyunçu 2. Tura keçid edərkən hər hansı bir ixtisaslı oyunçunun uğur qazanma yolu daha çətindir\nEpic daha əvvəl addım atmamışdısa, Kquid Reboot turunda şansını sınamalı ola bilər. Yalnız 20 oyunçunun irəlilədiyi Reboot turunda 520 oyunçu mübarizə aparır. Kquiddən Reboot turunda irəliləmək qabiliyyəti barədə soruşduqda, "2. "Həftə boyunca oynamağımı qaçırsam, yenidən başlatmada ilk 20-likdə olacağımdan və finala layiq olacağımdan əminəm."\nDaha əvvəl belə bir vəziyyəti görmədiyimiz üçün heç kim Epic-in öhdəsindən gələcəyinə əmin deyil. Kquidin qadağan olunduğunu və vurğuladığından yerini dəyişməsindən daha pis bir səbəb olmasa, Epic tamamilə səhv idi, çünki oyunçunun uğuruna qismən ziyan vurdu.\nKquiddən Epikanın nə etməli olduğunu soruşdum. Proqnozlar qaranlıqdır, "Nə qədər epik olduğunu bildiyimdən bir həftə sonra avtomatik olaraq məni seçməyimi gözləmirəm. Çox ardıcıl bir iz rekordu var və 2. tura layiqdir\nDigər hallarda olduğu kimi, biz də sizi yeniləyəcəyik. Bizi izlə Twitter


Sən Ey Mehriban Rəbbim! İnqita,\nSən Ey Mehriban Allah! Mərhəmətlə\nSən Ey mehriban Allah! Bu mələkut\nYa Rəbb! Bu gənci işıq saçan eylə\nAlqış və şükrlər olsun Sənə, Ya Rəbb\nSən Ey Mehriban Rəbbim! İnqita


Azərbaycanlı avtoritet dünya çempionatını izləyə bilməyəcək Sportinfo.az\nBu yay Rusiyada keçiriləcək dünya çempionatı öncəsi təhlükəsizliyi təmin etmək məqsədilə ölkədə fəaliyyət göstərən “qanuni oğrulara” qarşı əməliyyatlar başlayıb.\nSportinfo.az xəbər verir ki, bu məqsədlə onların Rusiyadan deportasiya edilməsinə start verilib.\nMəlumata görə, 51 yaşlı Aslan Kobuladze və Suliko Şarikadze Gürcüstana, 43 yaşlı Kamçibek Kolbaev isə Qırğızıstana yola salınacaq. Bir müddət öncə isə Baçuka Paçuliya Gürcüstana, Dadaş Bakılı isə Azərbaycana deportasiya edilib.\nHazırda Rusiyada 432 “qanuni oğru” fəaliyyət göstərir. Onlardan 318 nəfəri azadlıqda, 114-ü həbsdə, 31 istintaq altında, 19-u isə axtarışdadır.\n“Kriminal avtoritetlər” arasında daha çox Gürcüstan vətəndaşı var - 242 nəfər. Onlar arasında ruslar (51), ermənilər (30), yezidilər (26), azərbaycanlılar (16), abxazlar (10), çeçenlər (8), yəhudilər (7) də var.\nTarix: 22 Fevral 08:36 Oxunub: 293 Müəllif: Sportinfo.az


Azərbaycan övladını satan atanı axtarır - CİNAYƏT İŞİ AÇILDI\nBakıda elan saytlarında birində 40 günlük uşağın satışa çıxarılması hadisəsi ilə bağlı cinayət işi açılıb. Movqe.az xəbər verir ki, fakta görə Cinayət Məcəlləsinin 144-cü (insan alveri) maddəsi ilə iş başlanılıb. Polis əməkdaşları bu gün səhər saatlarında övladını satmaq istəyən Tovuz rayon sakini Orxan adlı şəxsin Hövsanda kirayə yaşadığı mənzilə baxış keçirib. Məlum olub ki, o, həyat yoldaşı və körpəsi ilə birgə gecə saatlarında evi tərk edərək uzaqlaşıb. Hazırda 24 yaşlı şəxsin saxlanılması istiqamətində iş aparılır.


Daha bir erməni hərbçinin cəsədi tapıldı - Modern.Az Azərbaycan və dünya xəbərləri\n16 Sentyabr 2021, 00:32 | DÜNYA\nBu gün Xocavənd rayonunun Hadrut qəsəbəsində müharibə zamanı məhv edilən erməni hərbçilərin axtarışları davam etdirilib.\nModern.az xəbər verir ki, bu barədə erməni KİV-ləri yazıb.\nAxtarışlar nəticəsində daha bir erməni hərbi qulluqçunun cəsədi tapılıb. Onun kimliyini müəyyənləşdirmək üçün məhkəmə-tibbi ekspertizası təyin edilib.\nXatırladaq ki, atəşkəsdən sonra işğaldan azad edilən ərazilərdə ümumilikdə 1667 erməni hərbçinin cəsədi aşkarlanıb.


Ötən il dünyada öldürülən jurnalistlərin sayı açıqlandı - Modern.Az Azərbaycan və dünya xəbərləri\n14 mart 2021, 16:21 | MEDİA\nÖtən il dünyada öldürülən jurnalistlərin sayı açıqlandı\n“Jurnalistlərin Beynəlxalq Federasiyası” təşkilatının yeni təqdim etdiyi hesabata əsasən, 2020-ci ildə dünyada 65 jurnalist qətlə yetirilib. Bu da 2019-cu illə müqayisədə 17 nəfər çoxdur.\nModern.az xəbər verir ki, bu barədə "Sərhədsiz reportyorlar" məlumat yayıb. Verilən məlumata görə, ötən il jurnalistlər üçün təhlükəli ölkə Meksika və Əfqanıstan hesab olunub.\nİl ərzində hər iki ölkədə 10 jurnalist qətlə yetirilib. Pakistan, Hindistan və Suriyanın adları da jurnalistlər üçün təhlükəli ölkələr siyahısına salınıb.\nTəşkilatın hesablamalarına görə, 1990-cı ildən bu günə kimi dünyanın müxtəlif yerlərində 2680 jurnalist qətlə yetirilib.


Təhsil Nazirliyi şagird intiharlarının kökləri ilə bağlı orijinal platforma nümayiş etdirdi – məktəblərdə şagirdi intihara sövq edən nə ola bilər ki?\n15 May. 2019 18:39\n“Məktəblilərin intihar etməsinin əsas səbəblərindən biri onların ailələrində yaşanan problemlərdir”\nSon zamanlar Azərbaycanda orta məktəb şagirdlərinin intiharı ilə bağlı xəbərlərə tez-tez rast gəlinir. Şagirdlərin intihar etməsi ilə bağlı sosial mediada müxtəlif fikirlər səslənir. Əsasən şagirdin intihar etməsinin səbəbi kimi məktəblərdə təlim-tərbiyə işinin düzgün qurulmaması, şagirdlərlə psixoloji işin səviyyəsinin aşağı olması göstərilir. Ancaq sosial araşdırmalar və dövlət qurumlarının apardığı monitorinqlər bu fikrin əsassız olduğunu ortaya çıxarır.\nTəhsil nazirinin müavini Firudin Qurbanov “Beynəlxalq Ailə günü”nə həsr edilən “Ailə dəyərlərinin möhkəmləndirilməsi cəmiyyətin mənəvi sağlamlığının əsasıdır” adlı konfransda çıxışı zamanı bildirib ki, şagirdlərin intihar etməsinin səbəblərindən biri ailədaxili münaqişələrdir: “Son zamanlar orta məkəblərdə şagirdlərin intihara əl atmasının səbəbləri çoxdur. Bu səbəblərdən biri də ailədaxili mühitdir, münaqişələrdir. Bu mühit bəzi hallarda uşaqların psixikasını pozur. Belə olduqda həkimlər işə qarışmalıdırlar”.\nEkspertlər də hesab edirlər ki, məktəblilərin intihar etməsinin səbəbi onların şəxsi həyatında yaşadığı problemlər, ailə daxilində yaşanan münaqişələrdir.\nKönül Vaqifqızı: “Məktəblilərin psixoloji təsirə məruz qalması, sevgi münasibətləri, iqtisadi amillər, valideynlərin onlarla düzgün münasibət qurmaması kimi arqumentlər üstünlük təşkil edir”\nPsixoloq Könül Vaqifqızı bizimlə söhbətində qeyd etdi ki, məktəblilərin intihara meylli olması isə müxtəlif amillərdən qaynaqlana bilər. Əsasən yeniyetmələrin psixoloji təsirə məruz qalması, sevgi münasibətləri, iqtisadi amillər, valideyinlərin onlarla düzgün münasibət qurmaması kimi arqumentlər üstünlük təşkil edir: “İnsanın ən çox psixoloji sarsıntıya məruz qaldığı dövr məhz 7 yaşdan 17 yaşa qədər olan vaxtdır. Bu səbəbdən də həmin yaşda olan uşaqlar mütləq mütəmadi olaraq psixoloq nəzarətində olmalıdırlar. Elə buna görə də, beynəlxalq praktikaya uyğun olaraq, bütün məktəblərdə psixoloqlar işləyirlər. Təəssüflər olsun ki, rayonlarda və ucqar kəndlərdə psixoloq çatışmazlığı yaşanır. Orta məktəblərin çoxunda psixoloqlar yoxdur, yaxud onlar vəzifələrini düzgün yerinə yetirə bilmirlər”.\nHəmsöhbətimizin sözlərinə görə, məktəblilərin intihar etməsi həm də onların ailələrində yaşanan problemlərlə bağlıdır: “Bu hal daha çox boşanan ailələrdə müşahidə olunur. Həmçinin, uşaqlar arasında fərq qoyulması da intihara gətirib çıxara bilən səbəblərdəndir. Digər faktor isə intihara cəhd edən yeniyetmələrin daha çox ruhi problemi olan və alkoqolizmdən əziyyət çəkən şəxslərin ailəsində böyüməsidir. Göstərilən məqamların hər biri ailələr üzərində uzunmüddətli tədqiqatlar əsasında müəyyənləşdirilib”.


Cərrah olmaq uşaqlıq arzum idi… | Prof. Dr. Kamran Kazımoğlu Musayev\nCərrah olmaq uşaqlıq arzum idi…\n03/05/2013 Manşet, Müsahibələr 1\nHaqqında mətbuatda çox yazılıb və yəqin ki, ölkəmizdə onu tanımayan az adam olar. Buna görə də, uzun-uzadı təqdimata ehtiyac görmürük. Bir azərbaycanlının heç bir tərəddüdsüz ürəyini etibar edə biləcəyi azərbaycanlı həkim desək, kifayət olar yəqin ki. Bəli, söhbət Azərbaycanın ilk ürək cərrahı, Azərbaycan Ürək və Damar Cərrahiyyəsi Cəmiyyətinin sədri, Mərkəzi Klinik Xəstəxananın baş həkimi, əməkdar həkim, tibb elmləri namizədi Kamran Kazım oğlu Musayevdən gedir. İstedadlı olduğu qədər də sadə insan olan Kamran həkimlə söhbətimizi sizə təqdim edirik.\n– Niyə məhz ürək, doktor? Həddən artıq məsuliyyətli deyilmi…\n– Cərrah olmaq uşaqlıq arzum idi. Orta məktəbdə oxuduğum zamanlar gələcəkdə kim olmaq istədiyimi soruşanda həkim yox, məhz cərrah olmaq istədiyimi söyləyirdim. Tibb İnstitutuna qəbul olub sonradan təhsilimi Türkiyədə davam etdirərkən cərrahiyyənin hansı sahəsini seçəcəyimi düşünəndə beyin və ürək cərrahiyyəsi arasında tərəddüd edirdim. Bu sahələrdən hansınınsa bir nailiyyətini eşidəndə qərarım bir qədər o tərəfə meyillənirdi. Nəhayət, tibb fakültəsinin 6-cı kursunda tərəddüdümə son qoyuldu və mən ürək cərrahı olmağı seçdim. Və bu gün qərarımdan məmnunam.\n– Siz Türkiyədə təhsil almısınız və ilk həkim fəaliyyətinə orada başlamısınız. Uğurlarınız da olub. Müəllimlərinizin dediyinə görə, Türkiyədə məşhur cərrah ola bilərdiniz. Nə gətirdi sizi Azərbaycana?\n– Məni və o zamanlar mənim kimi Türkiyədə təhsil alan onlarca azərbaycanlını Azərbaycana elə Azərbaycanın özü gətirdi. Biz bu torpağın övladıyıq. Mən qardaş ölkədə oxuduğum zamanlarda da, İstanbulun ən böyük ürək mərkəzlərindən biri olan Florance Nightingale xəstəxanasında işləyərkən də mütləq bir gün Vətənə dönüb ona xidmət etmək arzusuyla yaşayırdım. Və ona görə də ilk fürsət düşən kimi mən Azərbaycana qayıtdım. Bildiyiniz kimi, o zaman Mərkəzi Klinika respublikamızda mənim müasir səviyyədə ürək-damar cərrahiyyəsini icra edə biləcəyim ilk tibb ocağı idi. O, 2001-ci ildə fəaliyyətə başladıqda mən acılışda iştirak etdim və 2002-ci ildən də tamamilə buranın ştatlı işcisi olaraq calışıram.\n– Gəldiniz və Azərbaycan səhiyyəsində ürək-damar cərrahiyyəsi sahəsində yeni çığır açdınız. Başlamaq çətin olmadı ki?\n– Əgər həyatda qarşısına bir amal qoyub onun ugrunda calışa bilirsə, məncə, insan üçün çətin heç nə yoxdur. Yəni əsas odur ki, qarşına bir hədəf qoyub öz gücünə inanaraq çalışasan. Bir gün mütləq qarşılığını alacaqsan. Təbii ki, ilk illərdə cətinliklər oldu. Bilirsiniz, o zamanlar ölkəmizdə bu işlər yeni- yeni başlayırdı . Ən böyük çətinliyimiz isə insanlarımızı Azərbaycanda ürək-damar cərrahiyyəsinin mümkünlüyünə inandırmaq oldu.\n– Bu gün ürək-damar cərrahiyyəsi sahəsində ölkəmizdə böyük irəliləyiş olduğu danılmazdır. Azərbaycan Ürək və Damar Cərrahiyyəsi Cəmiyyətinin rəhbəri kimi bu uğurlar sizi qane edirmi? Yoxsa hələ görüləçək işlər çoxdur?\n– Əgər 10-12 il bundan əvvəllə bu günümüzü müqayisə etsək, aradakı fərqi sözlə ifadə etmək mümkün deyil. O zamanlar Azərbaycanda ürək-damar cərrahiyyəsi, demək olar ki, icra olunmurdu. Amma bu gün 2013-cü ildə artıq Mərkəzi Klinika başda olmaq şərtilə respublikamızdakı bir sıra tibb müəssisələrində bu əməliyyatlar standartlaşmış bir iş kimi icra olunur. Digər sevindirici tərəfi də budur ki, bu əməliyyatlar azərbaycanlı kadrlar tərəfindən həyata keçirilir. Həm də yalnız həkimlər, cərrahlar deyil, onların yanında çalışan digər personal, texniki heyət də artıq ixtisaslaşmış azərbaycanlı kadrlardır. Bu gün Azərbaycanda minlərlə ürək-damar əməliyyatı həyata keçirilir. Bu isə o deməkdir ki, bu əməliyyatların sayəsində minlərlə insan yaşamağa davam edir.\n– İstərdim ki, bir qədər də Ürək və Damar Cərrahiyyəsi Cəmiyyəti barədə oxucularımıza məlumat verəsiniz. Hansı zərurətdən yarandı bu cəmiyyət?\n– Azərbaycana gəlib bu işləri başlayanda biz üzərimizə götürdüyümüz missiyanın fərqindəydik və işimizın sadəcə cərrahiyyədən ibarət olmadığını bilirdik. Bu işin ölkə səviyyəsində yayılması üçün mütləq ürək-damar cərrahlarının bir cəmiyyətinin olması gərəkdi. Çünki tibbin bu sahəsinin inkişaf etdiyi xarici ölkələrdə də bu ənənə var. Buna görə də 2004-cü ildə Azərbaycan Ürək və Damar Cərrahiyyəsi Cəmiyyətini qurduq və o bu günə kimi fəaliyyət göstərir. Cəmiyyəti qurmaqda ən böyük məqsədlərimizdən biri də xalqımızın bu sahədə maarifləndirilməsidir. Maarifləndirmə nəticəsində insanların özlərinin aparacağı bəzi profilaktik tədbirlər sayəsində digər xəstəliklər kimi ürək-damar xəstəliklərinin də qarşısını almaq, illərlə gecikdirmək mümkün olur və bizim cəmiyyətimizin də əsas fəaliyyət istiqamətlərindən biri budur. Bunun üçün cəmiyyətimiz çoxsaylı tədbirlər həyata keçirir.\n– Tədbirdən söz düşmüşkən, bu günlərdə cəmiyyət “Bakı ürək günləri” 3-cü Beynəlxalq Konqresini keçirəcək. Nədir bu konqresin məqsədi, məramı?\n– Cəmiyyət yeni yaranan zamanlarda biz tədbirlərimizi Mərkəzi Klinikada daha kicik ölçülü toplantılarla, seminarlarla, konfranslarla başladıq. 2009-cu ilin may ayında isə ilk dəfə olaraq “Bakı ürək günləri” adlı geniş beynəlxalq konqresi gerçəkləşdirməyə nail olduq. O zamandan etibarən hər iki ildə bir dəfə may ayında bu konqresi keçirməyi planlaşdırmışıq. Konqresin may ayına təsadüf etməsinin səbəbi isə ümummilli liderimiz Heydər Əliyevin doğum gününə həsr edilməsidir.\nBu konqres artıq beynəlxalq aləmdə də öz təsdiqini tapmış və qəbul edilmiş tədbirdir. Ötən illərdə olduğu kimi, bu il də konqresdə bir çox mötəbər qonağın iştirakı gözlənilir. Builki “Bakı ürək günləri”ndə 38 xarici ölkədən 100-dən artıq mütəxəssis iştirak edəcək. Bunların arasında ABŞ, Çin, Kanada, Rusiya, Türkiyə, Hindistan, Cənubi Koreya kimi ölkələrin aparıcı mütəxəssisləri, professorları, urək-damar cərrahiyyəsi cəmiyyətlərinin rəhbərləri də var. Hesab edirəm ki, Azərbaycan kardiologiyasında da, kardiocərrahiyyəsində də bu konqresin böyük rolu olacaq. Bu insanların Azərbaycana gəlməsinin, azərbaycanlı həmkarlarımızla görüşünün, bilik və təcrübə mübadilələrinin aparılmasının hamımız üçün cox faydalı olacağını düşünürəm.\n– Bu ilin yanvar ayında daha bir ilkə imza atdınız və Azərbaycanda ilk dəfə süni ürək köçürmə əməliyyatı həyata keçirdiniz. Xəstəniz özünü necə hiss edir? Ümumiyyətlə, bu əməliyyat barədə danışsanız yəqin ki, oxucularımız üçün maraqlı olardı.\n– Bəli, yanvar ayında biz respublikamızda ilk dəfə süni ürək köçürülməsi əməliyyatını həyata keçirdik. Əməliyyat 44 yaşlı Balakən sakini üzərində aparıldı və uğurlu oldu. Kəskin ürək çatışmazlığından əziyyət çəkən xəstənin vəziyyəti çox ağır idi, o, demək olar ki, həyatını itirmək üzrə idi. Biz uzun müddət apardığımız hazırlıq işləri nəticəsində bu xəstəyə süni ürək koçürdük. Artıq 4 aya yaxındır ki, bu xəstəmiz süni ürəklə yaşayır.\n– Ölkəmizdə süni ürəyə ehtiyaçı olan xəstələr çoxdurmu?\n– Təəssüf ki, Azərbaycanda ürək çatışmazlığı çox geniş yayılmış xəstəlikdir. Və bəla burasındadır ki, bu xəstələrin əksəriyyəti xəstəliyin ən ağır mərhələsində həkimə müraciət edirlər. Bu halda isə xəstələrə süni ürək köçürülməsi və ya donor ürək köçürülməsi yeganə alternativdir.\n– Süni ürək koçürüldükdən sonra xəstə normal həyat tərzinə qayıda bilirmi, yoxsa məhdudlaşdırıcı nələrsə olur?\n– Süni ürək köçürülən xəstələrin digər insanlardan yeganə fərqi onun ürəyinin funksiyalarını süni cihazın yerinə yetirməsidir, qalan bütün fizioloji göstəricilər başqa insanlardakı kimidir. Bizim Balakən rayonundan olan xəstəmiz artıq xeyli vaxtdır ki öz normal həyatını yaşayır. Hətta bizdən xəbərsiz əmək fəaliyyətinə başladığını da eşitdik və həkimləri olaraq özümüz buna icazə verdik. Bu gün süni ürək aparatlarının xüsusən də inkişaf etmiş ölkələrdə geniş yayılmasının səbəbi odur ki, bu işin texnologiyası çox inkişaf edib. Və artıq 300-400 qram ağırlığında bir nasos yerləşdirməklə insanları üzün müddət yaşatmaq mümkündür. Bu müddət artıq 10 ilə yaxşınlaşıb. Bu isə o deməkdir ki, donor ürəyi köçürülən xəstələrlə eyni nəticəyə yaxınlaşır.\n– Müsahibələrinizin birində donor ürək transplantasiyasını həyata keçirmək üçün respublikamızda hüquqi baza olmadığını demişdiniz. Ürək və Damar Cərrahiyyəsi Cəmiyyəti tərəfindən buna nail olmaq üçün hansı işlər görülüb?\n– Ürək və Damar Cərrahiyyəsi Cəmiyyəti, əlbəttə ki, bu yöndə müəyyən işlər görür. Lakin bu, həm də ictimaiyyətin məsələsidir və onun üzərinə müəyyən öhdəliklər qoyur. Biz azərbaycanlılar olaraq bu işə hazır olmalıyıq. Burada əsas vəzifə isə media nümayəndələrinin üzərinə düşür. Xəstəyə orqan köcürülməsi üçün donora ehtiyac var. Bizim hələ ki, orqan istehsal edəcək laboratoriyamız yoxdur. Kimsə öz orqanlarını bağışlamalıdır ki, biz onu xəstəyə köçürə bilək. Bildiyiniz kimi, bu yaxınlarda çox müsbət bir hadisə oldu. Hörmətli millət vəkilimiz Qənirə Paşayeva öz orqanlarını bağışladı. Cəmiyyətdə Qənirə xanımın bu hərəkəti cox müsbət qarşılandı. Mən ümid edirəm ki, millət vəkilinin bu təşəbbüsü hər kəsə örnək olacaq.\n– Heç uğursuz əməliyyatınız olubmu? Məsələn, sizə “kaş ki, cərrah olmazdım” hissini yaşadan bir əməliyyat.\n– Xeyr, elə bir əməliyyatım olmayıb, çox şükür.\n– İlk əməliyyatınızı necə xatırlayırsınız? Maraq üstün idi, yoxsa qorxu?\n– Maraq. Ümumiyyətlə, indiyədək apardığım 8 min əməliyyatın heç birində qorxu hissi yaşamamışam. Bir qədər həyəcanlandığım əməliyyatlar olub, ancaq qorxu olmayıb. Butün əməliyyatlarım mənim ücün cox maraqlı olub.\n– Vikipediyanızda daim gənc mütəxəssislərə dəstək olduğunuz yazılıb. Coxdurmu dəstək olduğunuz gənclər? Ürəyinizi onlardan hansınasa etibar edərsinizmi?\n– Həm Mərkəzi Klinikada, həm respublikamızdakı digər tibb oçaqlarında çalışan gənc mütəxəssislərə, həm də xaricdə təhsilini davam etdirmək istəyən tələbələrə əlimdən gəldiyi qədər yardım etməyə çalışıram. Təxminən 10 il bundan əvvəl Mərkəzi Klinikada ürək əməliyyatları aparılarkən Türkiyədən 10-15 nəfərlik tibbi briqada gəlirdi və əməliyyat onların iştirakı ilə gerçəkləşirdi. Amma bu gün Mərkəzi Klinikada yetişdirdiyimiz 4 nəfər gənc azərbaycanlı cərrahımız artıq mənimlə çiyin -çiyinə əməliyyat aparırlar. Vüqar Qapaqov, Ramil Əliyev, Firuz Kazımov, Rafiq İbrahimov bilavasitə Mərkəzi Klinikada yetişdirdiyimiz və artıq mənimlə birlikdə əməliyyat aparan həmkarlarımdır və mən rahatlıqla ürəyimi onlara əmanət eləyə bilərəm.\n– Son vaxtlar özəl klinikalar xarici mütəxəssisləri tez-tez ölkəmizə dəvət edirlər və nədənsə insanlarımız bu həkimlərə daha çox etimad göstərirlər. Eyni zamanda, xəstələrin xarici ölkələrdəki klinikalara üz tutmaları da, demək olar ki, dəb halını alıb. Həqiqətənmi bizim həkimlər əcnəbilərdən geri qalırlar, yoxsa bu, daha çox psixoloji məqamlarla bağlıdır?\n– Bəlkə bu məsələnin 10-15 il qabaq obyektiv səbəbindən danışmaq olardı. Amma bu gün 2013-cü ildə mən bütün səmimiyyətimlə deyə bilərəm ki, bunun əsasında daha çox psixoloji amillər durur. Mən bunu öz təcrübəmizdən də bilirəm. Bizim Azərbayçanda ürək əməliyyatlarına başladığımız ilk zamanlarda həmvətənlərimiz bir ürək əməliyyatının Azərbaycanda gerçəkləşə biləcəyinə, hələ gənc bir azərbaycanlı cərrah tərəfindən aparıla biləcəyinə inanmırdılar. Amma artıq o dövr geridə qalıb və bu gün ürək-damar əməliyyatlarına ehtiyacı olan bütün həmvətənlərimiz arxayınlıqla gəlib Mərkəzi Klinikada əməliyyat olunurlar. Nəinki həmvətənlərimiz, xarici ölkələrdən, kecmiş sovet respublikalarından müraciət edənlər var.\n– Həkimlərimizə olan etimadı bərpa etmək üçün sizcə nə etmək lazımdır?\n– Biz özümüzün marketinqimizi istənilən səviyyədə apara bilmirik. Son illərdə kapitalizm ənənələri güclü olan xarici ölkələrdə səhiyyə turizmi deyilən bir arqument ortaya çıxıbdır. Qonşu ölkələrimiz də daxil olmaq şərtilə. Mediadan da görürük ki, artıq nəinki bura gələn əcnəbi həkimlərin, hətta xarici ölkələrdəki xəstəxanaların çox ciddi reklamı və marketinqi aparılır. Bu istər-istəməz insanlara müəyyən təsirini göstərir.\n– Doktor, qarşıdan isti yay fəsli gəlir. Səhv etmirəmsə, bu, ürək-damar xəstəlikləri baxımından bir qədər təhlükəli dövrdür. Tövsiyələriniz nədir?\n– Yay fəslində temperaturun yuksəlməsi ilə birgə orqanizm ciddi şəkildə maye itirir. Bu da ürək-damar xəstələri üçün çox arzuolunmaz haldır. Yay dövründə xəstələr daha çox infarktla xəstəxanaya müraciət edirlər. Bizim əməliyyat etdiyimiz və ya stend qoyduğumuz xəstələrdə də məhz yay fəslində ağırlaşmalar olur. Buna görə də həm belə xəstələrə, həm də sağlam insanlara məsləhət görərdim ki, yay fəslində mümkün qədər Günəşdən, istidən qorunsunlar, bol maye qəbul etsinlər. Maye deyərkən də, daha çox qaynanmamış su nəzərdə tutulur. Qəhvəyə, şirəli içkilərə isə çox da aludə olmasınlar.\n– Təşəkkür edirik, doktor, maraqlı müsahibə üçün.


Bölmə: Dünya ədəbiyyatı 10.03.2021\nBöyük ingilis nasiri, dramaturqu, esseisti və ədəbi tənqidçisi Uilyam Somerset Moemin (1874–1965) 65 illik yaradıcı ömrü saysız-hesabsız romanlar, novellalar, pyeslər, esselər, məqalələr və s. ilə zəngin olub. Onun “Lambetli Liza” adlı romanının nəşr olunduğu ilk kitabı 1897-ci ilə, sağlığında işıq üzü görən “Keçmişə nəzər” adlı avtobioqrafik qeydlərdən ibarət son kitabı isə 1962-ci ilə təsadüf edir.\nMoem birnəfəsə, rahat oxunur. Amma bu rahatlığın arxasında üslub üzərində ağır və cilalı iş, yüksək peşəkarlıq, söz və düşüncə mədəniyyəti dayanır. Somerset Moem kiçik hekayə-novellaları ilə böyük fəlsəfi fikirlər irəli sürür, oxucuları düşündürür, onları sanki həyatın çətinliklərinə hazırlayır.\n“Çətin günün dostu” hekayəsi də bu qəbildən olan əsərlərdəndir.\nÇətin günün dostu\nOtuz ilə yaxındır ki, ətrafımı tanımağa çalışıram. Onlar haqda çox şey bilmirəm. Özümə xidmətçi götürəsi olsaydım, yəqin, xarici görkəm seçimimə təsir etməzdi. Bununla belə, mənə elə gəlir ki, insanları əksər hallarda xarici görünüşünə görə qiymətləndiririk. Çənəsinin formasına, gözlərinin ifadəsinə, dodaqlarının cizgisinə fikir verib kiminsə barədə birmənalı və yekun nəticə çıxarırıq. Nə dərəcədə düzgün qərar verdiyimizi deyə bilmərəm. Ancaq yazıçılar yaratdıqları xarakterlərə birdəfəlik ya müsbət, ya da mənfi çalar verdiyinə görə, yazdıqları roman və pyeslər çox vaxt həyatla səsləşmir. Onlar başqa cür edə də bilməzlər, əks halda xarakter ziddiyyətli alınar. Lakin hər birimizin içi təzadlarla doludur və özümüz də bilmədən bir-birinə zidd olan həmin keyfiyyətlərin təsadüfi daşıyıcılarına çevrilmişik. Məntiqə dair kitablar təlqin edir ki, “sarı” rəngin “boru” formasında, yaxud da “minnətdarlıq” məfhumunun “hava”dan ağır olmasını iddia etmək cəfəngdir. Ancaq o cür cəfəng və mənasız fikirlərin bir-birinə qarışması ilə formalaşan düşüncəmiz həmin sarını rahatca at arabasına, minnətdarlığı isə gələn həftənin ortasına keçirə bilir. Bəzən insanlar məni inandırmağa çalışır ki, ilk təəssüratları onları heç vaxt yanıltmamışdır. Onların bu cəhdinə yalnız çiynimi çəkməklə münasibət bildirirəm. Əksinə, mənim qənaətim belədir ki, bir adamı nə qədər yaxından tanısan, sənin üçün bir o qədər sirli aləmə çevriləcək: köhnə tanışlarım da məhz o adamlardandır ki, onlar barədə demək olar ki, heç nə bilmirəm.\nBelə qəribə düşüncələrə qərq olmağıma səbəb bu gün səhər qəzetində oxuduğum aşağıdakı məlumat oldu: “Edvard Hayd Barton Koba şəhərində vəfat edib”.\nO, tacir idi və uzun illər Yaponiyada bizneslə məşğul olmuşdu. Öncədən haqqında çox şey bilmirdim. Lakin bir dəfə məni sözün əsl mənasında təəccübləndirdiyindən onunla maraqlanmağa başladım. Hadisəni öz dilindən eşitməsəydim, onun belə hərəkəti etdiyinə heç vaxt inana bilməzdim. Etdiyi hərəkət həm də ona görə heyrətedici idi ki, istər xarici görünüşünə, istərsə də davranışına görə tamam fərqli xarakterə malik şəxs kimi görünürdü. Həqiqətən də, mükəmməl təsir bağışlayırdı.\nBartonun boyu bəstə idi – 5 fut 4 düymdən artıq olmazdı. Cılız bədəni, ağ saçları, qırışmış qırmızı sifəti və göy gözləri var idi. O vaxt biz tanış olanda, onun təqribən altmışa yaxın yaşı vardı. Yaşına və mövqeyinə uyğun olaraq həmişə səliqəli və ciddi geyinərdi. Ofisi Kobada yerləşsə də, tez-tez Yokohamaya gəlirdi. Bir dəfə gəmi gözləyərkən, neçə günsə Yokohamada qalası oldum. Bizi “British” klubda tanış etdilər: birlikdə bric oynadıq. O, yaxşı oynayırdı və çox səxavətli idi. Həm oynayarkən, həm içki içən zaman az danışardı, bununla belə, söylədikləri fikirlər kifayət qədər təsirli olurdu. Sakit, incə yumor hissinə malik idi. Klubda o qədər məşhurlaşmışdı ki, getdikdən sonra arxasınca ən xoş sözlər deyilərdi. Elə oldu ki, hər ikimiz Grand Hoteldə qalası olduq və növbəti gün məni nahara dəvət etdi. Orada onun kök, ortayaşlı, gülərüz həyat yoldaşı və iki qızı ilə də görüşdüm. Hiss olunurdu ki, xoşbəxt və sevimli ailəsi var. Barton çox mehriban idi. Həlim, göy gözlərində sanki rəhm və mərhəmət gizlənmişdi. Səsi də mülayim idi. Təsəvvür etmək olmazdı ki, o, əsəbiləşəndə bu cür mülayim səs tonu yuxarı qalxa bilər. Onun gülüşündən də insanlıq yağırdı. Yəni bu adam ona görə hamını özünə cəlb edirdi ki, görkəmi ilə ətrafındakılara əsl sevgi və qayğı hissi ötürə bilirdi. Onda bir cazibə var idi.\nAncaq bu kimi xüsusiyyətlər şit görünmürdü: o, kart oynamağı və kokteyl içməyi sevirdi, maraqlı və duzlu hadisələr danışmağı bacarırdı, gənc yaşlarında yaxşı idmançı da olmuşdu. O, varlı idi və əldə etdiyi var-dövlətin ən xırda qəpiyini də özü qazanmışdı. Mənə elə gəlir ki, onu bu qədər cəlbedici edən arıq və bəstəboy olması idi: adamda onu müdafiə etmək və qorumaq instinkti baş qaldırırdı. Hiss olunurdu ki, Barton qarışqanı da incitməyəcək bir ürəyə sahibdir.\nBir dəfə günorta vaxtı Grand Hotelin gözləmə zalında oturmuşdum. Hələ zəlzələ baş verməmişdi və zalda dəri kreslolar mövcud idi. Pəncərədən geniş, tıxacla dolu limana mənzərə açılırdı. Sahildə Şanxay, Honkonq, yaxud da Sinqapurdan keçməklə Vankuverə, San-Fransiskoya, Avropaya istiqamətlənəcək böyük laynerlər durmuşdu. Bütün ölkələrin bayraqları altında üzən, dəniz sularının döyəcləyib əzdiyi yük gəmiləri, hündür gövdəsi, böyük və rəngbərəng yelkənləri ilə conkalar və saysız-hesabsız şampanlar dəniz sularında ləngər vururdu. Hər tərəf əməlli-başlı qaynayırdı. Ancaq hələ də anlaya bilmirəm ki, limandakı bu canlanma qəlbimizi necə rahatlaya bilirdi. Orada sanki bir romantika var idi və adama elə gəlirdi ki, əlini uzatmaqla ona toxunmaq olar.\nBir az sonra, Barton gözləmə zalında göründü. Məni görüb yaxın gəldi və yanımda əyləşdi.\n– Bəlkə, əlüstü bir içki içək? – deyərək əllərini bir-birinə vurub ofisiantı çağırdı və ikinəfərlik cin-kokteyli sifariş etdi.\nOfisiant sini ilə geri qayıdarkən, küçədən keçən bir tanışım pəncərədən məni görüb əl elədi. Başımı tərpətməklə ona cavab verdim.\n– Siz Törnerlə tanışsınız? – Barton görüb soruşdu.\n– Biz klubda tanış olmuşuq. Deyilənə görə, ailəsinin göndərdiyi pulların hesabına burada qalır.\n– Hə, məncə də, elədir. Burada onun kimilər istənilən qədərdir.\n– Çox gözəl kart oynayır, xüsusən də brici.\n– Əksəriyyəti belədir. Keçən il burada bir oğlan var idi, qəribə də olsa, adaşım idi, mənimlə eyni soyadı daşıyırdı, hələ həyatımda elə bric oynayan görməmişdim. Londonda onunla qarşılaşmamısan ki? Özünü Lenni Barton kimi təqdim edirdi. Böyük ehtimalla, əvvəllər hansısa kübar klubun üzvü də olub.\n– Yox, belə bir ad xatırlamıram.\n– Çox möhtəşəm oynayırdı. Elə bil kartları hiss edirdi. İnanılmaz şəkildə. Bir müddət Kobada yaşadı və həmin müddətdə onunla vaxtaşırı oynayırdım.\nBarton şərabdan bir qurtum içdi.\n– Məzəli bir tarixçədir, – dedi, – pis oğlan deyildi, ondan xoşum gəlirdi. Həmişə yaxşı geyinərdi, gözəl görünərdi. Qıvrım saçları və al-qırmızı yanaqları ona yaraşıq verir, qadınların nəzərini özünə cəlb edə bilirdi. Heç kimə zərər verməzdi, sadəcə avaralıq edirdi. Əlbəttə ki, çox içirdi. Belələri üçün içkinin həddi olmur. Üç aydan bir evdən ona bir az pul göndərirdilər, özü də kart oynamaqla az-maz qazanırdı. Hər halda bilirəm ki, mənim də az pulumu udmamışdı. – Barton mehribancasına gülümsədi. Öz təcrübəmdən bilirəm ki, o, bric oynayarkən uduzmağı bacarır və bunu təbəssümlə qarşılayır. Barton arıq əlləri ilə qırxılmış çənəsini sığalladı; şəffaf əlinin üzərində şişkin damarları görünürdü. – Hesab edirəm ki, həm buna görə, həm də adaş olduğumuz üçün günlərin bir günü pulları qurtaranda məni görmək üçün ofisimə gəldi, məndən onu işə götürməyimi xahiş etdi. Bunu eşidib təəccüblənmişdim. Başa saldı ki, evdən daha pul gəlmir və ona iş lazımdır.\n– Neçə yaşın var? – soruşdum.\n– Otuz beş.\n– İndiyədək nə ilə məşğul olmusan?\n– Ciddi bir işlə məşğul olmamışam, – dedi. Gülüşümü saxlaya bilmədim.\n– Deyəsən sənə hələ ki, heç cür kömək edə bilməyəcəm, – dedim. – Qoy bir otuz beş il də keçsin, sonra yanıma gələrsən, baxarıq.\nO, yerindən tərpənmədi. Rəngi qaçdı. Tərəddüd içində dayanıb baxdı və ardınca izah etməyə başladı ki, son vaxtlar kartda əli gətirmir. Artıq bric oynamaqdan bezib pokerə keçəndən sonra hər şeyini itirib. Onun bir qəpiyi də qalmamışdı. Əlində olan hər şeyi qumara qoymuşdu. Hotelə ödəməyə də heç nəyi qalmamışdı və daha heç kim ona borc vermək istəmirdi. O, dilənçi vəziyyətində idi. Əgər heç bir iş tapa bilməsə, özünü öldürməkdən başqa çarə görmürdü. Diqqətlə ona baxdım. Başa düşdüm ki, o, artıq tükənib. Görünürdü ki, son günlər adi günlərdən daha çox içir. Bu görkəmdə ona əlli yaş vermək olardı. Qadınlar onu bu görkəmdə görsəydilər, heç bir əhəmiyyət verməzdilər.\n– Yaxşı, kart oynamaqdan savayı nə isə başqa bir şey bacarırsan? – soruşdum.\n– Üzə bilirəm, – cavab verdi.\n“Üzə bilir” – yanımda iş axtaran biri üçün bundan daha axmaq bir cavab ola bilməzdi.\n– Universitetdə oxuyarkən üzgüçülükdə hamıdan fərqlənirdim, – dedi.\nBununla sanki mənim rəğbətimi qazanacağını düşünürdü.\n– Mən də cavanlıqda yaxşı üzgüçü olmuşam, – dedim.\nBirdən belə bir fikir ağlıma gəldi.\nHekayəsinə qəfil ara verən Barton, məndən soruşdu:\n– Siz Kobanı yaxşı tanıyırsınız?\n– Yox, – cavab verdim, – yolüstü cəmi bir gecə orada qalmışam.\n– O zaman “Şioya” klubu da tanımazsınız, – dedi. – Cavan olanda mayakın ətrafından Tarumi çayının mənsəbinədək üzmüşəm. Məsafə üç mildir çox çətin işdir.\n– Yaxşı, gəl belə edək, – deyə, adaşıma həmin yerdə üzməyim barədə məlumat verdim və söz verdim ki, əgər oranı üzüb keçə bilsə, onu işə götürəcəm. O bir az duruxdu.\n– Axı dedin ki, yaxşı üzürsən.\n– Hazırda yaxşı formada deyiləm.\nOna heç nə demədim və yalnız çiynimi çəkdim.\nO mənə baxıb başı ilə razılaşdığını bildirdi.\n– Danışdıq, – dedi. – Nə vaxt üzüm?\nMən saatıma baxdım. Saat 11-ə az qalırdı.\n– Üzməyə təqribən bir saat on beş dəqiqə vaxtın gedəcək. Saat birin yarısında çayın mənsəbində olacam və səni qarşılayacam, sonra geriyə, paltarını dəyişmək üçün kluba gətirəcəm və birlikdə nahar edəcəyik.\nBiz əl tutduq. Uğurlar arzuladım və o getdi.\n– Həmin səhər işlərim çox idi. Saat birin yarısında Tarumi çayının mənsəbinə güclə çatdım. Ancaq nahaq yerə tələsirmişəm. O gəlib çıxmadı.\n– Son anda qorxub suya tullanmayıb, eləmi? – soruşdum.\n– Yox, qorxmayıb, – dedi. – O, suya tullandı və üzməyə başladı. Ancaq sərxoşluq və veyillik səhhətini pis günə qoymuşdu. Mayakın yanındakı axına tab gətirə bilməmişdi. Meyitini yalnız üç gün sonra tapa bildik.\nBir müddət susdum və heç nə deyə bilmədim. Dəhşətli sarsıntı keçirmişdim. Sonra Bartona bir sual verdim:\n– Ona iş təklif edəndə, bilirdiniz ki, batacaq?\nBarton sakitcə gülümsədi. Rəhm və mərhəmət yağan göy gözlərini mənə zilləyib çənəsinə əl gəzdirərək dedi:\n– Bilirsən, həmin vaxt, həqiqətən də, ona təklif etməyə işim yox idi.\nTərcümə edən: İlqar Qarayev


Niyyətimiz haradı, mənzilimiz?..\nNİYYƏTİMİZ HARADI, MƏNZİLİMİZ?..\nBu ilin dekabr ayında «Azərbaycan təbiəti» jurnalının 15 yaşı tamam olur. Məncə, bununla çox qürrələnməyə dəyməz. Bir neçə yüz yaşı olan mətbuat orqanları, nəşrlər mövcuddur. Ancaq təbiətə münasibət zəruriliyindən doğan, bütünlüklə ətraf mühitdən, təbiətlə insanın qarşılıqlı əlaqəsindən, bir qədər dəqiq desək, ekoloji qarşıdurmadan, bu qarşıdurmanın bəşəriyyəti uçuruma aparmaq qorxusundan yazan, insanı bu fəlakətin nəticələrini görməyə, duymağa yönəldən, «təbiətə baxmaq özünə baxmaqdır» şüarından vəcdə gəlib var səsiylə qışqıran, haray çəkən yeganə mətbuat orqanı «Azərbaycan təbiəti» jurnalı idi.\nBiz son beş-altı ilə qədər meşələrimizin kütləvi şəkildə qırılmasından, Bakının, Sumqayıtın və digər şəhərlərimizin ekoloji vəziyyətindən kəskin yaza bilmirdik. Bu, «dövlət sirrini açmaq» hesab olunurdu. Həmçinin, böyük yanğınlardan, zəlzələlərdən, böyük daşqınlardan, sel hadisələrindən yazmağa da icazə vermirdilər. Bu da «dövlət sirri» hesab olunurdu.\nBir vaxt bu yazıq dövlət ayılıb gördü ki, sirr qoruya-qoruya artıq özünü də qoruya bilmir. Qarışqadan tutmuş filə qədər, yarpaqdan tutmuş Sultanbud, Kür boyunca tənəzzülə gedən Tuqay meşələrinə qədər bütün fauna və floramız «Qırmızı Kitab»lıqdır.\nOnu da gördük ki, qurdun talançılığından şikayətə gedən sürülər, naxırlar, ilxılar Qurd nəzarəti altında Qurd körpüsündən keçməlidir. Tülkülər, çaqqallar isə «sınanmış» müfəttiş rolunda çoxdan öz vəzifələrini yerinə yetirir. Qəfil gürşad qəfil selə meydan verəndə, bunun qabağına çıxan insan təbii qüvvələrdən çox-çox gücsüz olanda peşmançılıq daha heç nəyə qadir deyildir. Onda insan əvvəldən, xeyli əvvəldən deməliydi: «Niyyətin hara, mənzilin dəg»\nNeçə illərdir ki, bütün ölkə miqyasında müzakirə adı altında münaqişə aləmi başına götürüb. Bu yola düşən daşı kimsə götürməlidir. Neyləyək, daşı atan adam gözdən itib. Daşı götürməyi heç kəs öz vəzifəsi hesab etmir. Cəsarətin yoluna kimsə birinci qədəm qoyur. Sonra ikincilər, üçüncülər yolu asan keçir. Bəli, cəsarət elə-belə başlanmır. Kimsə onun ilk müəllifi olmalıdır. Tilsimi qırıb cəsarət sözünü dilinə gətirməyən əsl xalqdır. Xalq heç vaxt «qadirəm» sözünü də dilinə gətirməz. Bu, ona bənzər ki, toxum səpən «haray sala». Baxın, görün, insanlar, mən nə ilə məşğulam! Əvvəllər elə bilirdik ki, sosializmin hətta ən kiçik qüsurlarını demək «bizim əqidə-məslək düşmənlərimizə» çox böyük material ola bilər. Sonra ayılıb gördük ki, ideya düşmənlərimiz bizi yaddan çıxarıblar. Onlar başlarını aşağı salıb əkmək, biçmək, məhsul istehsal etməklə elə məşğuldurlar ki, özümüz hay-haray qoparmasaq, min il bu minvalla qonşuluq eləsək belə, bizi eşitməzlər, görməzlər.\nTəbiətə, torpağa münasibətdə də çox şeyi öyrənməmişik. Görünür, ədamıza, qürurumuza sığışdırmamışıq. Amma çox nahaqg Ekoloji münasibətdə «sənin, mənim» yoxdur. Var: bizim! Var: hamımızın! İşığı, küləyi, qarı, yağışı necə bölmək olar?!\n- Meşələrimiz boldur, nə qədər qırsaq, qurtaran deyil. Bulaqlarımızın özünü təmizləmə gücü böyükdür. Nə qədərg\n- Bu münasibət Azərbaycanda da olub. İndi də var.\nNəticə? Təbiətimiz uçurum qarşısında dayanıb! Biz ilk nömrəmizdən başlamış bu günə qədər əksər yazılarımızda alimlərimizdən sərt danışmışıq. H.Əliyev, İ.Səfərov, B.Budaqov, Ə.Qasımov, Ə.Əyyubov, T.Mustafayev, A.Əsgərov, Z.Səmədov, M.Qasımov, O.İbadov, mərhum S.Salayev, yazıçılarımızdan B.Bayramov, xüsusilə Q.Xəlilli, M.Aslan və başqaları ekoloji mövzularda çıxış etmiş, çox ciddi məsələlərə toxunmuşlar. Biz uzun müddət təbiətə bazar, özü də ucuz bazar gözü ilə baxmışıq. Ağına-bozuna baxmadan hər şeyi silib-süpürüb gödənimizə ötürmüşük. Arıçılar yaxşı bilir, arı pətəyini açan kəs arının ruzi payını saxladıqdan sonra qalanını kəsir. Ancaq biz arının «son tikəsi»nə də göz dikmişik.\nƏlbəttə, təbiət quru lövhə və şəkil deyil. Onun vəzifəsi həm də insana xidmət etmək olmalıdır. Lakin insan hər şeyi onun nizamına, onun gücünə və yaşamasına uyğun qaydada, əndazədə, onun qanunları ilə ölçü-biçimlə qurmalıdır.\nBiz uzun müddət elə bilmişik ki, kommunizmə gedirik və deməli, orada hər şey bol olacaq. Bəs bolluğu kim yaradacaq? Sonra məlum olub ki, yox, daha kommunizmə getmirik. Yığıncaqlardan birində deyilib ki, biz indi inkişaf etmiş sosializmə doğru inamla irəliləyirik. Bu da məlum olub ki, sosializmin yolu çox daşlı-kəsəklidir.\nYığıncaqların birində deyiblər ki, bazar iqtisadiyyatına tərəf gedirik.\nHara gedirik gedək, bircə təbiəti dağıtmağa doğru getməyək. O zaman ağacı kökündən kəsərik. Yolumuza elə maneələr çıxar ki, öz evimizə də gedib çıxa bilmərik.\nBiz indi nə yaza biliriksə, yazırıq, necə yazmalı olduğumuz səviyyəsində yaza bilmirik. «Çox halda qulluq mütiliyindən, boyunduruğa girmək vərdişindən çıxmağa yol tapmırıq». «Belə öyrənmişik, belə deyiblər, belə eşitmişik». Üfüqün o biri üzünə boylanıb baxmağa çalışmamışıq, baxmışıqsa da öz daxilimizin imkanı ilə deyil, xarici mühitin, əlavə qüvvənin redaktəsi ilə bu vəzifəni yerinə yetirmişik. Qeyri-təvazökarlıq olsa da deməliyik ki, jurnalın yarandığı gündən Sultanbud meşəliyinin, Eldar şamı qoruğunun, Abşeron bağlarının taleyindən, bütün yaşıllıq dünyamızdan dəfələrlə yazmışıq, yazırıq, yenə də yazacağıq. Ancaq bu məsələlərə cavabdeh adamlarda sanki immunitet yaranıb, eşidirlər – dinmirlər, baxırlar – görmürlər.\n«Xəzərə qardaş» olan görkəmli alim vardır – professor Gül. Ömrünü bütünlükdə Xəzərin dərdinə, probleminə həsr eləmişdi. Bu özünü həsretmə hardasa dənizdə neft istehsalı ilə üz-üzə gəlirdi. Ölümündən 5-6 gün əvvəl Dənizkənarı bulvarda görüşdük. Dedi: - Dünən məni yuxarıdan bir nəfər çağırmışdı. Hələ dialoqa başlamamış dedi ki, yoldaş professor, gəl inadından əl çək! Mətbuatda az çıxış elə, bizə dərs demə. Biz neçə milyon ton nefti dənizdən çıxarmalıyıq. Mən dedim və dediyimi o, başa düşmədi ki, «nefti çıxarmanıza sözüm yox, ancaq bizim bu köhnə, çoxdan çıxdaş olunmalı texnologiyamızla dənizdən neft çıxarmaq yaramaz. Nə isə, o, öz dediyində qaldı, mən öz dediyimdə. Söhbətimiz beləcə baş tutmadı. Gözgörəti məni dəfn eləməyə hazırlaşırlar. Ancaq mətbuat demək olar, çox böyük təkidlə Gülü müdafiə edirdi. Neyləmək olar, hakimiyyət güclü idi. Çox keçmədi ki, professor Gül Xəzərin indiki ölü vəziyyətini görmədi. Yaxşı ki, görmədig\nEləcə də Abşeron bağlarının canlı xəritəsini çox gözəl bilən, dəfələrlə bizim jurnalda çıxış edən, elə böyük iddiası olmayan qələm sahibi – Əsgər Heybət. Az yazırdı, az tanınırdı. O da Abşeron bağlarının dərdini sinəsində apardı. Təbiətimiz uçurum qarşısında, iqtisadiyyatımız tənəzzüldə, mənəvi dünyamız qasırğa yedəyindədir. Sabaha nə üzlə və nə aparırıq? Qocalıq dəmlərimizdə açıq danışsaq, qəbirlərimizi gələcək nəslə tapşırmağa haqqımız varmı? Uçurub dağıtdığımız dünyanı əməlli-başlı «təmir eləyib», onlara verib getməyə gücümüz qalırmı? Mürəkkəb vəziyyətdir. Bir müdrik xalq məsəlini bir də təkrar etmək istəyirəm: «Niyyətin hara, mənzilin də ora».\nYaxşı ki, uzun müddət mənzilimizin dalınca yüyürmüşük. Yenə də yetə bilməmişik. Sonsuz səhrada ilğıma aldanan kimi, aldanmışıq. Günəşin, ayın hansı tərəfdən doğub hansı tərəfə getdiyini özümüz təyin etməmişik. Uzun müddət nəyi qorumağı bəyan edənlərə gözümüzü dikmişik. Onlar da bizə niyyətimizin dayaq nöqtəsini yanlış göstərən kompas satıblar.\nMənzilimiz əsas niyyətimizin dalınca getməli idi, yoxsa əksinə? Bu məlum vurma cədvəlini, bu adi hesabı həll etməyi bizə məsləhət bilməyiblər. Biz də ağzımıza su alıb durmuşuq. Nə əkməyimizi, əkdiyimizi nə vaxt biçəcəyimizi yuxarıdan həll eləyiblər. Nəticədə torpaqlarımızın başında dəlləklik eləyiblər. Bu il üzüm əkməyi əmr ediblər, üzüm bara mindiyi ildə Baş İmzaçının qələmi əlindən duşub. Tezcənə üzümü sökmək günahını kiminsə üstünə yıxmaq üçün cinayət maddəsinə də əl atıblar.\nBaşqa bir misalg Mənim yaşıdlarımın yaxşı yadında olar: 60-cı illərin ortalarına qədər indiki «Gənclik» nəşriyyatı başqa adla – «Uşaq və gənclər ədəbiyyatı» nəşriyyatı adı ilə fəaliyyət göstərirdi. Moskvada qəfildən «zərərlə işləyən» nəşriyyatları bağlamaq həvəsinə düşdülər. Biz də irəliyə-geriyə baxmadan onlara səs verdik. Elə həmin günün səhərisi ayılıb gördük ki, gec ayılmışıq. Sonradan o nəşriyyatı bərpa eləmək necə çətinliklə başa gəldi. Allah bilir.\nÇırmanırıq keçməyə çay gəlməmiş.\nİşin, gücün bu vaxtında doğruya bənzər şayiələr gəzir, filan qəzet müflisləşməyə, filan jurnal bağlanmağa, filan nəşriyyat hərraca qoyulmağa doğru gedir. Bilmirəm, hara doğru gedir-getsin, amma doğruya doğru getməsi bizimçün əsas şərtdir.\nİndiki məqamda yeni nəşrlər üçün, köhnə və ya köhnəlmiş qəzet və jurnallar üçün ölçü vahidi Moskvadır. Və əgər Moskvadırsa, onda Moskvada az qala hər gün göyərən nəşrləri özümüz üçün nümunə etməməliyik? Onda qabağa düşüb tələm-tələsik «Molla Nəsrəddin»i «Allahsıza» dəyişməliyik! Belə hallar çox olub. Çoxunda da uduzmuşuq.\nBurada yerinə düşər, deyək: doğrudan da niyyətimiz haradır? Vaxt gəlib çatıb, bu o vaxtdır ki, bazar siyasətinə keçid olacaq. Hələlik mətbuatın idarə mexanizmi heç kəsin əlində deyil. Əsl idarəetmə naşir və oxucudursa, onda filan qəzet və ya jurnalın haranın orqanı olmasının əhəmiyyəti varmı? Bu icraçı-tənzimçi təşkilat vəzifəsini yerinə yetirə biləcəkmi? Oxucu – abunəçi onunla hesablaşacaqmı? Mətbuatı yayan idarə təkid edir ki, mətbuatın qazancının 50 faizdən artığını o götürəcək. Bunu görən mətbəə də kağızın, rəngin və bir sıra başqa şeylərin qiymətini 200 faiz artıracağı barədə bəyanat verir. Bunları görən redaksiyalar da abunə haqqını artırmaq fikrindədir. Belə çıxır ki, «güc doğana düşəcək, yüz mamaça olsa da».\nDeməli, son ayaqda vəziyyət oxucudan – abunəçidən asılıdır. O, hansı mətbuata abunəçi olacağını özü təyin edir. Mənim zənnimcə, bütün mətbuatı ucdantutma özünü maliyyələşdirmə qanununa tabe etmək qətiyyən yaramaz. 1-2 il bəzi əliaşağı vacib mətbuat orqanlarına az da olsa dotasiya vermək vacibdir. 1-2 ildən sonra bunların «orucu batil olar», hər şey öz qaydasına düşər. Səmimi etiraf edim ki, «Azərbaycan təbiəti»nin – bütünlükdə təbiətdən, onun ekoloji vəziyyətindən yazan bir jurnalın qiymətini artırmağa heç cür əlimiz gəlmir. Vəziyyətdən başqa çıxış yolu yoxdur. Biz də tərəddüddən çıxa bilmirik. Məsələnin mürəkkəbliyi bir də ondadır ki, bazar iqtisadiyyatı layihəsi müəlliflərinin özləri belə bir layihənin tamam həyata keçəcəyinə inanmırlar. Bəs onda biz kimə inanaq? Biz bütün ölkə miqyasında donub qalmışıq bir adada. İrəli getmək? İrəli bataqlıqdır. Geriyə dönmək? Geri uçurumdur. Bir yerdə nə qədər durmaq olar?\nUzun müddət inanmışıq və inandırmışıq ki, kapitalizm quruluşu təbiətin düşmənidir. O, vəhşi kimi təbiəti didib dağıdır. Bizdə isə filan ildə Leninin dekreti ilə filan qoruq yaranıbg Belə ehkamlar olmasa, dünyaya açıq gözlə baxsaydıq, məlum olardı ki, uzaq yerə getmək lazım deyil, qonşularımız Finlandiya, İsveç və Norveçə açıq gözlə baxsaq, çox şey görərik. Görmək çətin olardı, bəlkə belə ölkələrin qorxulu buynuzları var, gözümüzə batar. Ona görə də gözlərimizi qorumağı daha üstün tuturuq. Baxa bilsək, görərik ki, dünyanın ən böyük milli parkları, qoruqları və s. xarici ölkələrdədir. Bu sahədə onlardan az öyrənmişik, lüzumsuz şüarlar əzbərləmişik. Təbiəti qırıb dağıda-dağıda nəğmə demişik. «Təbiət anamızdır», «Təbiət əbədi güvəncimiz, Vətənimizdir» və s. Jurnalın abunəsi ilə əlaqədar rayon katiblərinə, idarə və müəssisə rəhbərlərinə məktub yazırıq, bəzi hallarda onların çoxu ilə görüşürük. Bizə güləni, təbiətdən söhbət açmağı lazımsız sayanları da olur. «Camaat yeməyə pendir, kolbasa tapmır, düyü-yarma, qənd qəhətə çıxıb, belə məqamda «bizim dağda kəklik oxumur, düzdə ceyran mələmir» kimi məsələlərə baş qatmağa vaxtımız qalmır. Biz ölkə qarşısında cavabdehlik hiss edirik, qayğılarımız, planlarımız var.\nNə deyəsən, duruxub mat-məəttəl qalırsan yerində. Belə sözləri kimdən eşidirik, hərəsi dövlətin bir sütunu olan adamlardan! Ziyalı belə düşünürsə, gör onda «ziyasız» necə düşünür? Kim haqlıdır?\nMən heç bir Amerika açmadan məlum həqiqəti bir də təkrar etmək istəyirəm: iqtisadiyyatımızın qəddi əyilibsə, təsərrüfat mexanizminin açarını itirmişiksə, bunların hamısı təbiətin nizamını pozmaqdan, torpağa qarşı açıq-aşkar cinayət işlətməkdən irəli gəlir. Torpaq xəzinədirsə, (daha doğrusu, xəzinə idisə), indi bu xəzinəni özümüz öldürüb ölü torpağı ölü torpaqda dəfn edirik.\nBeləliklə, torpaq üstündə meşə öz müvazinətini itirir. Elə bir «münbit şərait» yaradırıq ki, atmosferin Günəşlə, Yerin Göylə əlaqə və münasibəti pozulur. Deməli, ekoloji böhran başlanır. Bu böhran elə məqamda başlanır, elə yerdə «dayanacaq» tapır ki, bu, öz geniş yerini tapana qədər onu adi gözlə görmək olmur. Niyyətimizin harada, hansı mühitdə necə qərar tutduğunu tam dəqiqliyi ilə demək çətindir. Sanki kompasımız cəhətləri dolaşıq salıb. Belə olan halda bir o qalır ki, doğru fikrimizə yadırğamayaq, doğru danışmaqdan yorulmayaq.\nHərdən məndən soruşanlar olur: «Azərbaycan təbiəti» jurnalını yeni ildə yeni şəraitə uyğunlaşdıra biləcəksinizmi?\nCavab verirəm: İndiki şəraitdə, indidən belə təbiətdən daha geniş, daha ətraflı, daha sərt yazmamaq cinayət olardı. Deyim ki, biz təhlükəsizlik komitələrinin zirzəmilərinə girmək, Stalinin, Xruşşovun və ya Brejnevin həyatından naməlum nöqtələr tapmaq fikrində deyilik, hərənin «öz xörəyi var». Necə deyərlər, yeniliklərimiz bu əbədi «köhnə» və əbədi «tər» təbiət ətrafında fırlanacaq. Aşkar elədiyimiz konkret ünvanda kimin nə günahı var, kimin nə pəstahı varsa, ifşa edəcəyik. Tənbeh edəcəyik, qanun qarşısında, vicdan qarşısında cavab verməsini tələb edəcəyik. Mən bununla kiminsə bostanına daş atmaq istəmirəm. Hər sahə mətbuatı birinci növbədə «öz sahəsinin» relyefinə və iqliminə yaxşı bələd olmalıdır. Yoxsa, bizim hamımız siyasətlə məşğul olsaq, qarışqadan tutmuş filə, sərçədən tutmuş qartala, bulaqdan tutmuş dənizə qədər olan dərdlərimizi, qayğılarımızı kim görəcək, kim yazacaq?\nBizim əsas vəzifəmiz təbiətə, onun gözəlliklərinə daha yaxın olmaq, nəyi nədən qorumağı ayırd etmək, günün günorta çağında nankorluq edənləri elə günün günorta çağında da qulaqlayıb cütə-kotana qoşmaq və s.-dir.\nYuxarıda dediyim kimi, niyyətimiz hara – mənzilimiz də ora.\n14 oktyabr, 1990


Tarix: 22-11-2021, 10:37 Oxunma sayı: 655 Bölmə: REDAKTOR SEÇİMİ / Sumqayıt / Yazarlar\nBir gün meşəyə hay düşür, heyvanların hərəsi bir yana qaçır. Ayı mat-məəttəl qalır ki, nə baş verir. Bu zaman yanından keçən dovşanı tutub saxlayıb soruşur ki, nə olub? Dovşan deyir ki, bəs meşəyə komissiya gəlib, kimin 3 qulağı varsa, onun birini kəsib götürürlər. Ayı da deyir ki, ay Dovşan qardaş, sən niyə narahat olursan?! Sənin 2 qulağın var. Dovşan da cavab verir: "Bu komissiya qəribə komissiyadır, əvvəl qulaqları kəsirlər, sonra sayırlar, odur ki, qaç, qulağını qurtar.\nDeyəsən bu komissiyanın işi elə bizim Sumqayıt şəhərində fəaliyyət göstərən 4 saylı Ekologiya və Təbii Sərvətləri İdarəsinin işinə oxşayır. Bu idarənin əməkdaşları əvvəlcə kəsirlər, sonra sayırlar. Yaxud da zibil poliqonu yandırıldıqdan sonra cərimə baltası ilə düşürlər, səbəbkarları baltalamağa, yəni cərimələməyə. Nəticə yenə də dəyişməz qalır, hava yenə zəhərlənir, ağaclar kəsilir. Özü də bütün bu proseslər gecə vaxtı baş verir, necə deyərlər, gecə xəlvət tülkü bəy.\nÜstündən bir müddət keçsə də, bir xatırlatma etmək yerinə düşər. Bu ilin yayında Sumqayıtın Heydər Əliyev prospektində gecə saatlarında ağac kəsilmişdi. Niyə tək sayda ağac yazdım? Çünki iddia olunurdu ki, hansısa işbaz qatillər 1 ağacı "təbiətdən siliblər”. Oturub orta təhsilli bir baba kimi fikirləşəndə belə nəticəyə gəlmək olar ki, 4 saylı Ekologiya və Təbii Sərvətləri İdarəsi ilk öncə 1 ağacın kəsildiyini müəyyən edib. Lakin cidanı çuvalda gizlətmək olur axı, meşə komissiyası sayanda görüblər ki, vay nənə, sən demə dörd dənə imiş. İndi nə etmək lazımdır: kimisə cəzalandırmaq, cərimələmək, yəni günah keçisi tapmaq. Araşdırılıb, kağız-kuğuzlar yazılıb, hesablama aparılıb və sonda məlum olub ki, hökumətə 2640 manata ziyan vurulub, orta hesabla 660 manat. Hökumətə vurulan zərəri bildik, bəs sakinlərə vurulan zərər-ziyan niyə hesablanmır? Dəyən zərərin nə qədər böyük olduğunu analamaq üçün bir fakta diqqət yetirək:\nHesablamalara görə, ölçüsü normal bir ağac bir mövsümdə 10 insanın il boyunca tükətdiyi qədər oksigen "istehsal edir”. İldə 22 kq karbondioksit udan tək bir normal ölçüdə olan ağac atmosferə buraxdığı 120 kiloqram oksigenlə 2 insanın yaşamasını təmin edir. Belə olduğu təqdirdə, 10 insanın bir illik və 2 insanın ömürlük oğurlanan oksigenin dəyəri harda qaldı?\nBu sualı ünvanlayaq 4 saylı Ekologiya və Təbii Sərvətləri İdarəsinə... idarənin rəisi Fərid Piriyev cənabları cavab versin. Desin ki, il ərzində neçə insanın ağciyərinə ziyan vurulub? Elə araşdırma apardıq, cərimələdik, yerinə də ağac əkdik ilə iş bitirmi? Əkilən ağacların aqibəti nə oldu bəs?!\nNiyə İdarə əməkdaşları Sumqayıt ekologiyasına qənim kəsilib!? Şəhərdə insanların həyatına təhlükə törədən yetərincə quru ağaclar var, onlar niyə vaxtında kəsilmir? Amma quru ağac adı ilə yaşıl ağacları da o dünyaya göndərməyin. Sakinlərin həyatına, əmlakına təhlükə yaradan ağacları düzgün şəkildə budamaq lazımdır, mişarı-baltanı kökündən vurub onu yararsız hala salıb da, sonra kəsmək lazım deyil.\nSumqayıtın keçmiş şəkillərinə baxanda yaşıllığın içində gözəl bir şəhər görürük, lakin indi binaların arasında təkəm-seyrək ağaclardan başqa heç nə görə bilmərik. Niyə bu qədər bizi yaşadan ağaclara qəddarlıq edirik? Şəhərin təbiətini sakinlər qarışıq, aidiyyəti qurumlar da qorumalıdır. Unutmayaq ki, hər kəsilən yaşıl ağac neçə insanın ciyərinə saplanmış bıçaqdır.\nAğciyərimizin qatillərinə çevrilməyin. Zibil poliqonlarını yandırıb körpələrimizi zəhərləməyin. Gələcəyimizi şikəst etməyin!\nTarix: 25-08-2020, 12:04 Oxunma sayı: 260 Bölmə: Cəmiyyət\nAzərbaycan Respublikası ərazisində 2020-2021-ci illər üçün ov mövsümü Ov Məsələləri üzrə\nTarix: 29-12-2015, 16:17 Oxunma sayı: 2 435 Bölmə: Reklam-Banner / Cəmiyyət / Video\n8 ermənini “yıxıb-sürüyən” azərbaycanlı – VİDEO\nTarix: 1-04-2015, 17:30 Oxunma sayı: 1 210 Bölmə: İdman\nTarix: 16-07-2015, 17:34 Oxunma sayı: 1 142 Bölmə: Cəmiyyət\nTarix: 23-11-2017, 17:22 Oxunma sayı: 1 199 Bölmə: Maraqlı\nRusiya Prezidenti Vladimir Putin Türkiyə Prezidenti Rəcəb Tayyib Ərdoğanın stulunu aşırıb.\nTarix: 17-12-2018, 16:16 Oxunma sayı: 695 Bölmə: Kriminal / Sumqayıt


"Google" şirkəti "sendviç" sxemi vasitəsilə vergi yayındırıb\n"Google" korporasiyası 2017-ci ildə Hollandiya və İrlandiyadakı filialları vasitəsilə 19,9 milyard avro vergi yayındırıb.\n"Google" bu məbləği Hollandiya qeydiyyata alınmış "Google Niderland Holdinq BV" filialı ilə Bermud adalarına yönəldib və həmin vəsait oradan İrlandiyada qeydə alınmış başqa bir filialın "Google Ireland Holdings" hesabına daxil olub. 2017-ci ildə "Google" korporasiyasının Hollandiyadakı filialı büdcəyə 3,4 milyon avro həcmində vergi ödəyib.\n"Google" digər transmilli şirkətlər kimi korporativ gəlir vergisini əsasən öz ölkəsində ödəyir. "Son on ildə biz dünya üzrə effektiv vergini 26 faiz dərəcə ilə ödəmişik, - şirkət nümayəndəsi bildirmişdir. - Biz bütün vergiləri ödəyirik və fəaliyyət göstərdiyimiz hər bir ölkədəki vergi qanunvericiliyinə əməl edirik".


6 xarici vətəndaş Ermənistan-Azərbaycan sərhədini qanusuz keçib? » EMTV.az\n6 xarici vətəndaş Ermənistan-Azərbaycan sərhədini qanusuz keçib?\n8-05-2018, 12:41 | Oxunub: 1508 |\nErmənistan-Azərbaycan sərhədini keçməyə cəhd edən 6 əcnəbi saxlanılıb.\nErmənistan mətbuatı ötən gecə Ermənistan-Azərbaycan sərhədində 6 xarici ölkə vətəndaşının saxlanılması barədə məlumat yayıb.\nErməni mətbuatı xəbər verir ki, bu barədə Ermənistan müdafiə nazirinin mətbuat katibi Artsrun Ovannisyan feysbuk səhifəsində yazıb. O, məsələ ilə bağlı daha təfsilatlı məlumatı qarşıdakı saatlarda açıqlayacağını bildirib. Bəzi erməni saytları sərhəddə saxlanılan şəxslərin "Azərbaycan tərəfdən keçdiyi” və onların "əsir götürüldüyü” iddiasını irəli sürüblər.\nMəsələ ilə bağlı Azərbaycan Müdafiə Nazirliyinə müraciət etdik. Mətbuat xidmətinin rəisi Vaqif Dərgahlı erməni tərəfinin iddiasının araşdırıldığını bildirdi. Bir müddət sonra isə sorğuya cavab olaraq mətbuat xidmətindən bildirildi ki, "nazirlikdə belə bir məlumat yoxdur”.\nErmənistan Naxçıvan sərhədində insident


Rusiyanın FHN təyyarələri Ermənistana silah daşıyır - Hürriyyət\nEv Manşet Rusiyanın FHN təyyarələri Ermənistana silah daşıyır\n12:24 - 12 Oktyabr, 2020\nModern.az xəbər verir ki, “Haqqın.az” saytının mənbələrinə görə, oktyabrın 3-dən 9-dək olan müddətdə, hərbi əməliyyatların davam etdiyi dövrdə, Rusiyadan Ermənistana mülki təyyarələr vasitəsilə “humanitar yardım” adı altında ümumi çəkisi 20 tondan çox olan silah və sursat daşınması həyata keçirilib. Ermənistanın Baş Nazirinin müavini Mher Qriqoryan və Xarici İşlər nazirinin müavini Şavarş Köçəryanın şəxsi təyyarələrində silah daşıması barədə artıq məlumat verilib. Ermənistanın Baş Nazirinin müavini dövlət təyyarələrindən birində Rusiyadan daşınan silah-sursatın ilk partiyasını şəxsən müşayiət edib və bunun üçün Moskvaya birgünlük “işgüzar səfər” təşkil edib. 4 oktyabrda isə eyni marşrut üzrə eyni təyyarə ikinci uçuşu həyata keçirib, lakin bu dəfə kuryer vəzifəsi həmyerlisindən fərqli olaraq, silah-sursatla tam dolmuş təyyarədə geri dönməməyi seçən Xarici İşlər nazirinin müavini Şavarş Köçəryana həvalə edilib. Hər iki halda tranzit ölkə olan Gürcüstanın müvafiq idarələrinə xəbər verilməyib və silah tədarükü rəsmi Tbilisinin hərbi yüklərin daşınması ilə bağlı hava məkanından istifadəsinin qadağan olunmasını elan etməsindən sonra həyata keçirilib.\nƏvvəlki məqaləTürkiyə yeni “Navteks” elan elədi\nNövbəti məqalədəErmənilərin Qarabağdakı Hava Hücumundan Müdafiə Sisteminin 80%-i MƏHV EDİLİB


Mübariz Qurbanlının yarım milyonluq tenderi – Konfranslar üçün... » Asiya.az Informasiya Agentliyi\nDini Qurumlarla İş üzrə Dövlət Komitəsi “Babadağ” MMC, “Zərdər” MMC və “Büllur-M” MMC ilə toplam dəyəri 528 240 AZN olan müqavilə imzalayıb.\nAsiya.az Yenisabah.az-a istinadən xəbər verir ki, “Babadağ” MMC 186 500 AZN-ə “XXI əsrdən baxış: din və qadın” mövzusunda keçirəcək regional konfransların , “Dövlət-din münasibətləri: tarix, hüquq və ənənə” mövzusunda Bakıətrafı qəsəbə və kəndlərdə seminar-treninqlərin, “Zərdər” MMC 179 140 AZN-ə “Müasir reallıqlar kontekstində dövlət və din” və “Aşura mərasimləri: tarix, ənənə və müasirlik” mövzusunda seminar-müşavirələrin, “Büllur-M” MMC isə 162 600 AZN-ə “Azərbaycanın dövlət-din modeli: dünyəvilik” və “Dini maarifləndirmə sahəsində başlıca vəzifələr” mövzusunda keçiriləcək regional müşavirələrin təşkilatı işlərini həyata keçirməlidir.\nİqtisadiyyat Nazirliyi yanında Dövlət Vergi Xidmətinin reyestr xidmətinin məlumatlarına görə “Babadağ” MMC 10 fevral 2020-ci ildə dövlət qeydiyyatına alınıb. Nizamnamə kapitalı 10 AZN olan MMC-nin hüquqi ünvanı Bakı şəhəri Yasamal rayonu, Alatava 1, ev 131-də yerləşir. Şirkətin qanuni təmsilçisi isə Mustafazadə Xəyal Aqil oğludur.\n27 fevral 2020-ci ildə dövlət qeydiyyatına alınan və nizamnamə kapitalı 20 AZN olan “Zərdər” MMC-nin hüquqi ünvanı Bakı şəhəri Yasamal rayonu, Alatava 1, ev 95-də yerləşir. MMC-nin qanuni təmsilçisi Sadıqov Natiq Yavər oğludur.\n“Büllur-M” MMC-yə gəlincə, şirkət 6 fevral 2020-ci ildə dövlət qeydiyyatına alınıb. Nizamnamə kapitalı 10 AZN olan MMC-nin hüquqi ünvanı Bakı şəhəri Yasamal rayonu, Alatava 1, ev 131-də yerləşir. Şirkətin qanuni təmsilçisi Hümbətov Məmmədhüseyn Məmmədhüseyn oğludur.\nHər üç şirkət barədə açıq mənbələrdə hər hansı məlumata rast gəlinmir. Lakin şirkətlərin üçünün də bu ilin fevralında yaranması diqqət çəkir. Büllur MMC ilə Babadağ MMC-nin eyni ünvanda qeydiyyatda olması da maraqlıdır. Digər tərəfdən, araşdırmalarımız zamanı bəlli olub ki, “Babadağ”ın qanuni təmsilçisi Xəyal Mustafazadə həm də “Xəmsə” MMC-nin, “Büllur” MMC-nin qanuni təmsilçisi Məmmədhüseyn Hümbətov isə həm də “Çinar-N” MMC-nin hüquqi sahibidir. Bu şirkətlər də 2020-ci ilin fevral ayında təsis edilib. Hüquqi ünvanları olaraq isə Bakı şəhəri Yasamal rayonu, Alatava 1, ev 131 göstərilib.\n“Xəmsə” və “Çinar” MMC-lər bir müddət əvvəl Füzuli Rayon İcra Hakimiyyətinin keçirdiyi tenderlərin qalibi olub.\nŞirkətlərin eyni ayda yaradılması, eyni ünvanda qeydiyyatdan keçməsi və bir neçə aydır ki, təsis edilməsinə baxmayaraq iri məbləğli satınalmaların qalibi olması müəyyən şübhələrə yol açır. Güman ki, adıçəkilən MMC-lər sadəcə “tender əməliyyatları” üçün yaradılıb.


www.XALQXEBER.az » Sosial » OPERATİV QƏRARGAHIN YARATDIĞI İCAZƏ XAOSU... - “Niyə Əhmədə olar, Məmmədə yox?”\nÇünki bu sistemi texniki baxımdan quran, işlədən və idarə edən şəxslərin vəzifəsi sanki hökumətin və vətəndaşların işini yüngülləşdirmək yox, ağırlaşdırmaq, qeyri-müəyyənlik, qeyri-bərabərlik və qeyri-adekvatlıq mühiti yaratmaqdır...\nNəticədə iyulun 5-i və 6-sı küçəyə çıxan, işə gedən vətəndaşların əhəmiyyətli hissəsi polislə üz-üzə qoyuldu, çoxuna cərimələr yazıldı və sair. Bununla da sanki bilərəkdən bu prosesdə sadəcə icraçı rolu oynayan polislə əsəbləri onsuz da tarıma çəkilmiş vətəndaş növbəti dəfə üz-üzə gətirildi...\nİkincisi, sahibkarların böyük əksəriyyəti məlum səbəblərdən onsuz da əvvəllər 10 işçi ilə gördüyü işi indi 4-5 nəfərlə görməyə çalışır. Yenidən bu sayı da ikiyə bölmək isə ümumilikdə işin dayandırılması anlamına gəlir. Və yaxud bir sahibkarın cəmi 1 işçisi varsa, onun 50 faizinə necə icazə verə bilər? Təəssüf ki, bu və digər çoxsaylı məsələlərə aydınlıq gətirən, sualları cavablandıran yoxdur...\nSahibkarlar haqlı olaraq, irad bildirirlər - bir tərəfdən deyilir ki, işçiləri ixtisar etməyin, digər tərəfdən də anlaşılmaz və məntiqsiz əngəllər yaradılır. Sahibkarların olduqca böyük əksəriyyəti işçilərin ixtisar olunmamasına dair çağırışa qoşularaq, anlayış göstərdilər.\nNəhayət, araşdırmamız göstərir ki, yuxarıda sadaladığımız problemlərin əhəmiyyətli hissəsi elektron icazə portalının özündən, yəni onun idarə olunmasından qaynaqlanır. Və böyük ehtimalla bu, hansısa qəsdin deyil, qeyri-peşəkarlığın nəticəsidir...\nHazırkı mənzərə isə onu deməyəəsas verir ki, icazə sistemini tənzimləyən mütəxəssislər(əgər mütəxəssisdirlərsə-C.M.) məşhur film personajı Zülümovun lazım olan Əhmədi tapmaq üçün bütün Əhmədləri bir yerə yığmasına bənzəyən idarəçilik sərgilədikcə, bu problemlər çətin ki, öz həllini tapa...


Danimarkalı siyasətçi “Qarabağ”ı dəstəkləyəcək » www.tezadlar.az\nDanimarkalı siyasətçi “Qarabağ”ı dəstəkləyəcək\nDanimarka parlamentinin sabiq millət vəkili, hər zaman bu ölkədə Ermənistanın işğalçılıq siyasətini tənqid edən Hüseyn Arac avqustun 23-də baş tutacaq “Kopengahen”-“Qarabağ” oyununda doğma komandamızı dəstəkləyəcəyini bildirib.\nBu barədə Hüseyn Arac Axar.az-a açıqlamasında deyib.\nSiyasətçi “Qarabağ” komandasının Avropa futbolunda önəmli yer tutduğunu deyib: ”Qarabağ” güclü komandadır ki, bu mərhələyə gəlib çatıb. Fikrimcə, “Qarabağ” Avropanın güclü komandasıdır. Futbolun müasir dünyamızda yeri böyükdür. “Qarabağ”ın Avropada oyunları Azərbaycanın təbliğatı üçün yaxşı fürsətdir. “Qarabağ” öz oyunları ilə Qarabağ məsələsini diqqətdə saxlayır. Biz 23 avqustda Azərbaycan və Türkiyə bayraqları ilə meydanda olub, ”Qarabağ”a öz dəstəyimiz göstərəcəyik. “Qarabağ” klubu ilə qürur duyuruq”.\nHüseyn Arac Qarabağın işğalı ilə barışmadığını deyib: “Dəfələrlə mətbuata verdiyim açıqlamalarda da Ermənistanın Azərbaycanın torpaqlarını qeyri-qanuni işğal etdiyini bildirmişəm. Bütün beynəlxalq hüquq və qəbul olunmuş sənədlər işğalçı ölkənin əleyhinədir. Şübhəsiz ki, Qafqaz bölgəsinin lideri dövləti Azərbaycan öz torpaqlarını güc yolu ilə azad edə bilər. Ancaq hələlik Azərbaycan sülh prinsiplərini üstün tutur. Ermənistan unutmasın ki, səbrin də bir sonu var”.


Bu savaşı qazanmasaq, Suriya xəritədən silinəcək – Vetenim.info\nBu savaşı qazanmasaq, Suriya xəritədən silinəcək\nSuriya lideri Bəşər Əsəd Xorvatiyanın "Vecernji List" qəzetinə müsahibə verib. Əsəd müsahibəsində ölkəsindəki terrorçu qrupların məğlub edilmədiyi təqdirdə Suriyanın xəritədən silinəcəyini söyləyib. "Ümidimiz gedərək artır. Bu da inanclarımızla bağlıdır. İnanc olmasa, ümid də olmaz. Nə olursa olsun, qələbə qazanmaqdan başqa seçimimiz yoxdur. Bu savaşı qazanmasaq, Suriya xəritədən silinəcək".
 "Bəzi qərb ölkələri də daxil olmaqla bir neçə dövlət cihatçıları dolayı, ya da bilavasitə dəstəkləyir. Əslində, terrorçuların üzərində qələbə qazanmağımız, onları dəstəkləyən ölkələrə qarşı zəfər çalmağımız deməkdir".
\nSuriya lideri Bəşər Əsəd Xorvatiyanın “Vecernji List” qəzetinə müsahibə verib.\nƏsəd müsahibəsində ölkəsindəki terrorçu qrupların məğlub edilmədiyi təqdirdə Suriyanın xəritədən silinəcəyini söyləyib.\n“Ümidimiz gedərək artır. Bu da inanclarımızla bağlıdır. İnanc olmasa, ümid də olmaz. Nə olursa olsun, qələbə qazanmaqdan başqa seçimimiz yoxdur. Bu savaşı qazanmasaq, Suriya xəritədən silinəcək”.\n“Bəzi qərb ölkələri də daxil olmaqla bir neçə dövlət cihatçıları dolayı, ya da bilavasitə dəstəkləyir. Əslində, terrorçuların üzərində qələbə qazanmağımız, onları dəstəkləyən ölkələrə qarşı zəfər çalmağımız deməkdir”.\nNext Lamiyə ölkəni TƏRK ETDİ


Blinken nüvə sazişindən danışdı: Razılaşma əldə olunmasa... - Publika.az\n22 Yanvar 2022 03:43\nİranın nüvə proqramına dair Müştərək Əhatəli Tədbirlər Planı (JCPOA) ABŞ və Rusiya arasında təhlükəsizliklə bağlı əməkdaşlığın nümunəsidir.\nPublika.az xarici KİV-ə istinadən xəbər verir ki, bunu ABŞ dövlət katibi Entoni Blinken bildirib.\n“Xarici işlər naziri ilə İranla bağlı müzakirələr aparmaq fürsətimiz oldu. Bu da Birləşmiş Ştatlarla Rusiyanın birgə maraq kəsb edən təhlükəsizlik məsələləri ilə bağlı birgə çalışa bilmələrini sübut edir”, - Blinken qeyd edib.\nDövlət katibi JCPOA-nın bərpasına dair rəsmi Tehranla danışıqların kritik məqama çatdığını da dilə gətirib: “Qarşıdakı bir neçə həftə ərzində razılaşma əldə olunmasa, JCPOA-nın bərpasını mümkünsüz olacaq".\nNeft emalı və neft-kimya məhsullarının ixracı artdı


"Dağlıq Qarabağdakı qiyamlar Bakını müdafiəsiz qoydu"\n09:59 29 Noyabr 2020\n15:22 25.06.2018 Qısa URL\nRizvan Hüseynov: "1918-ci ildə Azərbaycan ordusunun mövcud olması ciddi faktor idi"\nBAKI, 25 iyun — Sputnik. "1918-ci ildə Azərbaycan ordusunun yaradılması möhtəşəm tarixi hadisə idi". Bunu Sputnik Azərbaycan Multimediya Mətbuat Mərkəzində Azərbaycan Ordusunun yaradılmasının 100 illiynə həsr olunmuş tədbirdə Qafqaz Tarixi Mərkəzinin (QTM) direktoru Rizvan Hüseynov deyib.\nTarixçi bildirib ki, Rusiyada çarizmin devrilməsindən sonra Cənubi Qafqazda mürəkkəb geosiyasi vəziyyət yaranmışdı: "Azərbaycan Xalq Cümhuriyyəti 1918-ci ildə Tiflisdə elan olunmuşdu. Bu dövrdə Azərbaycanda vəziyyət qarışıq idi. AXC-nin vəzifəsi tez bir zamanda Bakını erməni-bolşevik işğalından azad etmək idi".\n"AXC Bakını azad etdikdən sonra Azərbaycan ordusu bütün ölkə ərazisində vəziyyətə nəzarət etməyə başladı. Ordumuzun mövcud olması bolşevikləri Azərbaycana soxulmaqdan çəkindirirdi. 1920-ci ildə Dağlıq Qarabağda baş verən qiyamlar Bakını müdafiəsiz qoydu və bolşevik ordusu Bakını tutdu. O dövrdə Azərbaycan ordusunun mövcud olması ciddi faktor idi" — R.Hüseynov vurğulayıb.\nRizvan Hüseynov, bolşevik, Bakı, AXC, Azərbaycan Xalq Cümhuriyyəti, Azərbaycan ordusu


Prezident sərhədlərin nə vaxt açılacağından – Danışdı – Dialoq.info\nİQTİSADİYYAT 2020.06.30 17:25\nPrezident sərhədlərin nə vaxt açılacağından – Danışdı\n“Sizin tövsiyələriniz çox qiymətlidir, biz postpandemiya dövründə onlara riayət edəcəyik”.\nBunu Prezident İlham Əliyev BMT-nin Ümumdünya Turizm Təşkilatının Baş katibi Zurab Pololikaşvili ilə keçirdiyi videokonfransda deyib.\nDövlət başçısı xatırladıb ki, pandemiya dövründə dünya ölkələrinin çoxu, o cümlədən Azərbaycan da öz sərhədlərini bağlayıb: “Bizim sərhədlərimiz indiyə qədər bağlıdır, onlar yalnız Vətənə qayıtmaq istəyən Azərbaycan vətəndaşlarının qəbulu üçün və Azərbaycanı tərk etmək istəyən əcnəbilərin getməsi üçün açıqdır. Bu, onunla bağlıdır ki, biz, ilk növbədə, insanların təhlükəsizliyi, sağlamlığı, onların həyatı barədə düşünürük. Əlbəttə, virusun Azərbaycana kənardan gətirildiyini nəzərə alaraq hesab edirik ki, indiki mərhələdə yeganə düzgün yol sərhədlərin bağlanmasıdır.\nLakin, eyni zamanda, ümid edirik ki, pandemiya zəiflədikcə, o cümlədən bizim sıx əməkdaşlıq etdiyimiz Ümumdünya Səhiyyə Təşkilatının tövsiyələrinə riayət etməklə biz də sərhədləri açacağıq. Bunun nə vaxt baş verəcəyini demək çətindir. Lakin bu, baş verən kimi, əlbəttə, turizm sektorunun bərpasına dair sizin tövsiyələriniz çox gərəkli olacaq”.\nİyulun 1-də dolların manata qarşı məzənnəsi


AZƏRBAYCAN-İRAN HÖKUMƏTLƏRARASI KOMİSSİYANIN 13-CÜ İCLASI KEÇİRİLDİ | CBC.AZ\nAZƏRBAYCAN-İRAN HÖKUMƏTLƏRARASI KOMİSSİYANIN 13-CÜ İCLASI KEÇİRİLDİ\nMar 15 2019 18:45\n“Şimal-Cənub Nəqliyyat Dəhlizinə daxil olan Yalamadan Astaraya qədər olan dəmir yolunun yenidənqurulması işləri həyata keçirilir”. Bu barədə “Azərbaycan Dəmir Yolları” QSC-nin sədri Cavid Qurbanov Azərbaycan və İran Hökumətlərarası Komissiyanın 13-cü iclasında müzakirə olunan məsələləri şərh edərkən bildirib. Onun sözlərinə görə, İran artıq 168 kmlik Rəşt-Qəzvin birxətli dəmiryolunun açılışını edib. Azərbaycan tərəfi isə Bakıdan Yalamaya qədər dəmiryolunun çəkilişi üçün Asiya Bankının ayırdığı 400 milyon manat vəsaitlə tender elan edib və qalib bu gün məlum olacaq. QSC sədri bildirib ki, bundan başqa, Bakı-Astara dəmir yolunun bir hissəsinin yeri dəyişdiriləcək. Belə ki, Salyan rayonundakı sonrakı hissəsinin dəniz kənarından kənarlaşdırılması üçün layihələndirmə aparılır və bunun üçün torpaqların alınması prosesi ilin sonuna yekunlaşdırılacaq.\nBakıda keçirilən Azərbaycan-İran Hökumətlərarası Komissiyanın sayca 13-cü iclasında çıxış edən iqtisadiyyat naziri Şahin Mustafayev bildirib ki, 2018-ci ildə İranla Azərbaycan arasında ticarət dövriyyəsində 74%, rəqəmlə 446 milyon dollar həcmində artım qeydə alınıb. İki ölkə arasında ikitərəfli əlaqələrin strateji tərəfdaşlıq səviyyəsinə çatdığını deyən nazir bildirib ki, iclasda nəliyyat, neft-qaz, transit, energetika, turizm, təhsil, səhiyyə sahəsində strateji protokol sənədləri imzalanacaq. Azərbaycanla İran arasında əlaqələrin dinamik inkişaf etdiyini deyən Şahin Mustafayev iclas çərçivəsində imzalanan anlaşma memarandumunda sərmayələr sahəsində mühüm razılaşmalar əldə olunduğunu bildirib.\nAnlaşma memarandumunun imzalanmasından sonra “Azərmaş” ASC ilə İranın iki şirkəti arasında razılaşma sənədi imzalanıb. Beləliklə də, Hacıqabul Sənaye Məhəlləsində inşa ediləcək avtobus istehsalı zavodununda “Azərmaş”ın payı 25%, Neftçalada avtombil zavodunda ehtiyat hissələri layihəsində payı isə 50% müəyyən olunub. Avtobus zavodunun tikintisi gələn ilin sonuna qədər yekunlaşacaq. İlkin olaraq həm maye qaz, həm də dizel yanacağı ilə işləyəcək 500 avtobusun istehsalı nəzərdə tutulub. Gələcəkdə qonşu dövlətlərə də ixrac planlaşdırılır.\nAnlaşma memarandumunda əldə olunan mühüm razılaşmalardan biri Azərbaycanla İran arasında sərhəd-keçid məntəqələrindəki problemlərin həllinə yardım edəcək. Bunu isə İranın iqtisadi işlər və maliyyə naziri Fərhad Dejpəsənd bildirib. Bundan sonra Bakıdan Naxçıvana gedən avtobusların yük yerləri həm Astarada, həm də Culfada bloklanacaq ki, bunla da vətəndaşlarımız muxtar respublikaya daha rahat gedib-qayıdacaqlar. Bundan başqa İran tərəfi Azərbaycana məxsus yük daşıyıcılarına tətbiq etdiyi zəmanət haqlarının məbləğin azaldacaq. İki ölkə arasında iqtisadi əlaqələrin dərinləşməsinin regionun inkişafına da müsbət təsir göstərəcəyini deyən nazir qeyd edib ki, memarandumun icrası ilə məşğul olacaq xüsusi komissiya yaradılacaq. Azərbaycanlı iş adamlarını İrana investisiya yatırmağa dəvət edən nazir prezident İlham Əliyevlə görüşdə iki ölkə arasında bütün sahələrdə əlaqələrin inkişafının müzakirə olunduğunu bildirib.\nQeyd olunub ki, son 5 ildə İran və Azərbaycan prezidentləri arasında keçirilən 12 ali səviyyəli görüş zamanı qəbul edilmiş mühüm qərarlar, həmçinin müxtəlif səviyyələrdə həyata keçirilmiş 100-dən çox qarşılıqlı səfərlər olub. 24 Azərbaycan-İran biznes forumu keçirilib. Ötən dövrdə iki ölkə arasında əməkdaşlığın möhkəm müqavilə-hüquq bazası yaradılıb, müxtəlif sahələrdə 150-dən çox, son 5 ildə 50-yə yaxın sənəd imzalanıb. Sözügedən dövrdə İran investorları tərəfindən Azərbaycana 3,4 mlrd. $-dan artıq sərmayə yatırılıb.


Ana səhifə » Xəbər lenti\t» Qüdrət Həsənquliyev: Türkiyənin regionda baş verən proseslərdə iştirakı önəmlidir\nQüdrət Həsənquliyev: Türkiyənin regionda baş verən proseslərdə iştirakı önəmlidir\n“Türkiyənin regionda baş verən proseslərdə iştirakı önəmlidir. Əvvəla, Türkiyə Azərbaycanla sərhəd dövlətdir, eyni zamanda bu dövlətlər qardaşdırlar. Azərbaycan Türkiyə, Türkiyə isə Azərbaycan deməkdir. Əlbəttə ki, Cənubi Qafqazda Türkiyəni sıxışdırmaq mümkün deyil”. Bu fikirləri qəzetimizə açıqlamasında Bütöv Azərbaycan Xalq Cəbhəsi Partiyasının (BAXCP) sədri, millət vəkili Qüdrət Həsənquliyev deyib.\nRazılaşmalara nəzarət etmək üçün Türkiyə və Rusiya tərəfindən birgə Monitorinq Mərkəzinin yaradılacağını deyən Qüdrət Həsənquliyev xatırladıb ki, Monitorinq Mərkəzi Ağdamda yerləşəcək. Amma ermənilər Ağdamda bir salamat bina qoymayıb ki, həmin binanı təmir edəsən və prosesə başlanılsın. Məlumat verilib ki, mərkəzin fəaliyyəti üçün Ağdamda bina inşa edilir. Yəqin ki, tikinti başa çatdıqdan və iş şəraiti yaradıldıqdan sonra mərkəz işinə başlayacaq.\n“Monitorinq Mərkəzində türk mütəxəssislərin iştirakı sözsüz ki, müsbət hadisə olacaq. Ərazidə baş verənlər ciddi nəzarət altında saxlanılacaq, əgər ermənilərin təxribat xarakterli hərəkətləri üçün hazırlıq işləri görüləcəksə, biz bundan xəbərdar olacağıq. Odur ki, türklərin orada olması lazımdır. Xüsusi məqam isə ondan ibarətdir ki, biz dost və qardaş ölkələrik. İkinci Qarabağ müharibəsinin gedişində Türkiyə Azərbaycanın ədalətli mövqeyini qətiyyətlə dəstəklədi. Düşünürəm ki, bu dəstək bundan sonra da davam edəcək. Bu baxımdan, qardaş ölkənin mövcud proseslərdə iştirakı böyük əhəmiyyət kəsb edir”, - deyə partiya sədri vurğulayıb.


Yeddi qəribə döyüş sənəti – Libre.az\nBu döyüş növünün tarixi XVIII əsrə qədər gedib çıxır. Vin-Çunun əsas mahiyyəti, rəqibin gücünü özünə qarşı istifadə etməkdən ibarətdir. Döyüş zamanı iki əsas alətdən istifadə olunur: uzun ağac və qoşa bıçaq…\nİsrail ordusuna aid olan bu döyüş növü XX əsrin məhsuludur və İmi Lixtenfeld tərəfindən icad edilib. Hazırda İsrail və ABŞ ordusunda və polisində bu döyüş növü öyrədilir. Amma istənilən şəxs də bu döyüş növü ilə məşğul ola bilər.\nBu döyüş növü, əsasən İndoneziya, Bruney, Malayziya və Sinqapurda geniş yayılıb. Pençak-silata (və ya sadəcə silat) dair ilk məlumatlar VI əsrə aiddir. Əfsanəyə görə, döyüş növünü ilk dəfə qadınlar pələng və quşların döyüşünə baxaraq icad ediblər. Bu gün bu döyüş növünün silahlı və silahsız növləri var.\n-Okiçito amerikan hindularından olan krilər tərəfindən yaradılıb. Bu döyüşün yaradıcısı Corc Lepin hesab olunur. Bundan çox-çox əvvəldən mövcud olmasına baxmayaraq, okiçitonun rəsmən 1997-ci ildə yaradıldığı deyilir. Döyüş zamanı dəyənək və tamaqavklardan istifadə edilir.\nBu döyüş növünün yaranma tarixi XV əsr göstərilsə də, yaranmasının eramızdan əvvələ qədər gedib çıxdığı da deyilməkdədir. Adının hərfi mənası “incəlik sənəti”dir…\nBu döyüş növü XVI əsrdə Braziliyaya gəlmiş portuqallar tərəfindən yaradılıb. Özündə rəqs və döyüş elementlərini birləşdirir.\nMuay-tay (və ya tay-boks) döyüş növünün çoxəsrlik tarixi olsa da, XX əsrdə bir idman növü kimi tanınmağa başlayıb. Özündə boks və kikboksinq elementlərini birləşdirir.\nAnadoluda vergidən yayınma, rü..


Azərbaycanın şəhid jurnalistləri - SİYAHI - Modern.Az Azərbaycan və dünya xəbərləri\n4 İyun 2021, 15:10 | MEDİA\nModern.az saytı xatırladır ki, bundan əvvəl də jurnalistlərimiz arasında xeyli şəhid olanlar var.\n9. AzTV-nin operatoru Sirac Abışov1989-cu il avqustun 29-da Qubadlıda doğulub. Sumqayıt şəhərində yaşayırdı. 2013-cü ildən 2018-ci ilə qədər APA TV-də çalışan Sirac 2019-cu ildən AzTV-də işləməyə başlayıb. Ailəlidir, bir övladı var.


Yaponiyada daşqın xəbərdarlığı: Minlərlə evakuasiya əmr etdi - xeberler, son xeberler, xəbərlər, xəbəri, son xəbərlər, son xəbər, xeberi, xeberleri, son deqiqe, en son xeber,xeberler, son xeberler, xəbərlər, xəbəri, son xəbərlər, son xəbər, xeberi, xeberleri, son deqiqe, en son xeber,\nYaponiyada daşqın xəbərdarlığı: Minlərlə evakuasiya əmr etdi. Yaponiyada davam edən ağır yağış səbəbiylə, 111 min adamın evakuasiya edilməsi əmr edildi. Səlahiyyətlilər sakinləri daşqın və heyelan riski mövzusunda xəbərdar etdi. Yaponiyanın qərbindəki şənbə günü başlayan və Hiroşima, Fukuoka və Saga təsirlərini göstərən şiddətli yağış bu gün də artmağa davam etdi. SAXINDAN 110 MİLYARD YAĞ YAĞI Yaponiya […]\n22 İyul 2019 - 4:56 'de eklendi.\nYaponiyada daşqın xəbərdarlığı: Minlərlə evakuasiya əmr etdi.\nYaponiyada davam edən ağır yağış səbəbiylə, 111 min adamın evakuasiya edilməsi əmr edildi. Səlahiyyətlilər sakinləri daşqın və heyelan riski mövzusunda xəbərdar etdi.\nYaponiyanın qərbindəki şənbə günü başlayan və Hiroşima, Fukuoka və Saga təsirlərini göstərən şiddətli yağış bu gün də artmağa davam etdi.\nSAXINDAN 110 MİLYARD YAĞ YAĞI\nYaponiya Meteorologiya Təşkilatı, Fukuoka və Saga əyalətində Kyushu bölgəsində saatda 110 millimetr yağış olduğunu açıqladı. Ən ağır yağış, gecə yarısından gecə saat 9 radələrədək 6 saatlıq müddətdə qeydə alınıb. Kyushunun Kurume və Tosu şəhərləri 275 millimetr yağışa məruz qaldı.\nMeteorologiya Təşkilatı səlahiyyətliləri, Fukuoka, Saga, Oita və Hiroşima bölgələrində bəzi hissələr üçün heyelan xəbərdarlığı edərkən, bəzi nehirlərdəki su səviyyəsinin daşqın riski yüksək olduğu bildirildi.\nEtiketler : Daşqındaşqın xeberleridaşqın xəbərdarlığıxeberxeberixeberlerxəbərxəbərixəbərlərYaponiyaYaponiya xeberleri


CL: "Real" seferde "Bavariya"ya qalib geldi - Azadliq Xeber\nÇL: "Real" səfərdə "Bavariya"ya qalib gəldi\nÇempionlar Liqasında yarımfinal mərhələsinin ilk oyunlarına yekun vurulub. Apasport.az saytının məlumatına görə, ikinci oyun gününün yeganə qarşılaşması Münhendə keçirilib.\nAvrokuboklarda ən çox üz-üzə gələn iki komanda – “Bavariya” və “Real” Almaniya təmsilçisinin meydanında qarşılaşıb. Bundesliqa klubu qarşılaşmada hesabı açmağa müvəffəq olsa da, üstünlüyünü qoruya bilməyib.\nBelə ki, Kimmixin qoluna İspaniya nəhəngi iki topla cavab verib. İlk yarıda Marselo bərabərlik qoluna imza atıbsa, fasilədən sonra Asensio “Kral klubu”na qələbə qazandıran topun müəllifi olub.\n“Bavariya” (Almaniya) – “Real” (İspaniya) – 1:2\nQollar: Kimmix, 28 – Marselo, 44, Asensio, 57


Ukraynalı Rusiyada “işgəncə”dən danışır\n2021, 23 İyun, çərşənbə, Bakı vaxtı 14:05\nİyun 15, 2016\nYuriy Soloshenko (solda) və Henadiy Afanasyev (soldan ikinci)\nRusiyada həbsdən buraxılmış iki ukraynalıdan biri işgəncəyə məruz qaldığını iddia edir. Hennadiy Afanasyev və Yuriy Soloshenko iyunun 14-də Kiyevə çatıblar. Onlar Ukraynada rusiyapərəst separatçılığa dəstək göstərdiyi bildirilən iki ukraynalıya dəyişdiriliblər.\nBir neçə həftə öncə isə ukraynalı pilot Nadia Savchenko rusiyalı məhbuslara dəyişdirilmişdi.\n“Bir çoxları kimi mən də işgəncəyə və əzab-əziyyətə məruz qalmışam”, 25 yaşlı Afanasyev jurnalistlərə deyib. Krımlı fotoqraf olan Afanasyev Rusiya yarımadanı ilhaq edəndən bir neçə ay sonra saxlanıb və Rusiyanın təyin etdiyi hakimiyyətə qarşı terror hücumu planlaşdırmaqda təqsirli bilinərək 7 il həbs cəzasına məhkum edilib.\n73 yaşlı Soloshenko isə keçmiş elektronika zavodunun rəhbəridir, 2014-cü ilin avqustunda Rusiya hakimiyyəti tərəfindən həbs olunub, S-300 raket sisteminin komponentlərini almağa cəhd göstərməkdə təqsirli bilinib. O, oktyabrda 6 illik həbsə məhkum edilib.\n“Məncə, nə qədər ki, Rusiyanı Putin rejimi idarə edir, o, bizim düşmənimiz kimi qalacaq və bu səbəbdən Rusiya həbsxanalarındakı dostlarımızı buraxdırmaqdan ötrü əlimizdən gələni etməliyik”, Soloshenko deyib.\nErmənistanlı fəal: 'Erməni xalqı seçkidə qalib gəldi'\nErmənistanın fəaliyyətdə olan baş naziri Nikol Paşinyan Facebook-dan elan edib ki, yeni hökuməti onun partiyası formalaşdıracaq.


15:06 07-12-2018 | 81\nmilletinsesi.info-ın xəbərinə görə, bununla bağlı təklifini parlamentin plenar iclasında dilə gətirən millət vəkili bildirib ki, xüsusilə Bakıda qeydiyyat məsələsi yüngülləşdirilməli, asanlaşdırılmalıdır:\nYəni onun yaşadığı mənzili dərhal onun adına sənədləşdirməmək də olar. Əsas odur ki, qeydiyyat proseduru sadələşdirilsin, sonra digər addımlar atılsın. Həmçinin yeni tikilən binlarda idman zalları açılar. Kimlərsə əzəl yığacaq deyə, orada yeni mənzillərdə yaşayanların bu gedişlə əzələlələri “sıradan” çıxacaq”.\nÖzü düzəltdiyi paraşütlə tullanan gənc öldü - VİDEO